cyanic-selkie/wikianc huggingface dataset:
ഓൺ‌ലൈൻ ഗെയിമിങ്
ഓൺലൈൻ ഗെയിമുകളുടെ രൂപകൽപ്പനയിൽ ലളിതമായ ടെക്സ്റ്റ് അധിഷ്ഠിത പരിതസ്ഥിതികൾ മുതൽ സങ്കീർണ്ണമായ ഗ്രാഫിക്സ്, വെർച്വൽ ലോകങ്ങൾ എന്നിവ ഉൾക്കൊള്ളുന്നു. ഒരു ഗെയിമിനുള്ളിലെ ഓൺലൈൻ ഘടകങ്ങളുടെ നിലനിൽപ്പ് ഒരു ഓൺലൈൻ ലീഡർബോർഡ് പോലുള്ള ചെറിയ സവിശേഷതകൾ മുതൽ മറ്റ് കളിക്കാർക്കെതിരെ നേരിട്ട് കളിക്കുന്നത് പോലുള്ളവ പ്രധാന ഗെയിംപ്ലേയുടെ ഭാഗമാകാം. പല ഓൺലൈൻ ഗെയിമുകളും അവരുടേതായ ഓൺലൈൻ കമ്മ്യൂണിറ്റികൾ സൃഷ്ടിക്കുന്നു, പ്രത്യേകിച്ച് സോഷ്യൽ ഗെയിമുകൾ, കളിക്കാരുടെ നിലവിലുള്ള യഥാർത്ഥ കമ്മ്യൂണിറ്റികളെ സമന്വയിപ്പിക്കുന്നു.
ഓൺലൈൻ ഗെയിമിംഗ് വീഡിയോ ഗെയിം സംസ്കാരത്തിന്റെ വ്യാപ്തിയും വലുപ്പവും ഗണ്യമായി വർദ്ധിപ്പിച്ചു. ഓൺലൈൻ ഗെയിമുകൾ വിവിധ പ്രായക്കാർ, വിവിധ രാജ്യത്തുനിന്നുള്ളവർ, വിവിധ തൊഴിലുകളിൽ ഏർപ്പെടുന്നവർ എന്നിവരിൽ നിന്നുള്ള കളിക്കാരെ ആകർഷിച്ചു. ഓൺ‌ലൈൻ ഗെയിം ഉള്ളടക്കം ഉപയോഗിച്ചുകൊണ്ട് ശാസ്ത്രമേഖലയിൽ ഉള്ളവർക്കും പഠിക്കാൻ കഴിയും, പ്രത്യേകിച്ചും ദൈനംദിന ജീവിതത്തിലെ പെരുമാറ്റവും സാമൂഹിക പ്രതിഭാസങ്ങളുമായി ബന്ധപ്പെട്ട് വെർച്വൽ സൊസൈറ്റികളിലെ ഗെയിമർമാരുടെ ഇടപെടലുകളെക്കുറിച്ചും. മറ്റ് സംസ്കാരങ്ങളിലെന്നപോലെ, ഗെയിമുകളിലോ പുറത്തോ ആശയവിനിമയത്തിനായി ഉപയോഗിക്കാവുന്ന സ്ലാങ് പദങ്ങളുടെയും ശൈലികളുടെയും ഒരു ഗാമുട്ട്(gamut- ഗാമുട്ട് എന്നത് എന്തിന്റെയെങ്കിലും പൂർണ്ണമായ പരിധി അല്ലെങ്കിൽ വ്യാപ്തിയെ സൂചിപ്പിക്കുന്നു) കമ്മ്യൂണിറ്റി വികസിപ്പിച്ചെടുത്തിട്ടുണ്ട്. അവരുടെ വർദ്ധിച്ചുവരുന്ന ഓൺലൈൻ സ്വഭാവം കാരണം, ആധുനിക വീഡിയോ ഗെയിം സ്ലാംഗ് ഇൻറർനെറ്റ് സ്ലാങ്ങിനൊപ്പം ലീറ്റ്സ്പീക്കിലും വളരെയധികം ഉൾക്കൊള്ളുന്നു, "പിഡബ്ല്യൂഎൻ"(pwn), "ജിജി"(GG), "നൂബ്"(noob) എന്നിങ്ങനെയുള്ള പല വാക്കുകളും ഉപയോഗിക്കുന്നു. ഓൺലൈൻ ഗെയിമിംഗിന്റെ സംസ്കാരം ചിലപ്പോൾ സൈബർ ഭീഷണി, അക്രമം, സെനോഫോബിയ എന്നിവ പ്രോത്സാഹിപ്പിക്കാൻ കഴിയുന്ന ഒരു പരിസ്ഥിതിയെപറ്റി വിമർശനം ഉയർന്നുവരുന്നുണ്ട്. ഗെയിമിംഗ് ആസക്തിയെക്കുറിച്ചോ, സാമൂഹത്തിലുണ്ടാകുന്ന കളങ്കത്തെക്കുറിച്ചോ ചിലർക്ക് ആശങ്കയുണ്ട്. എന്നിരുന്നാലും, ഒരു ഓൺലൈൻ ഗെയിമിന്റെ കളിക്കാർ പരസ്പരം അപരിചിതരും പരിമിതമായ ആശയവിനിമയവും ഉള്ളതിനാൽ, ഒരു ഓൺലൈൻ ഗെയിമിലെ വ്യക്തിഗത കളിക്കാരന്റെ അനുഭവം ആർട്ടിഫിഷൽ ഇന്റലിജൻസ് കളിക്കാരുമായി കളിക്കുന്നതിൽ നിന്ന് വ്യത്യസ്തമല്ലെന്ന് വാദമുണ്ട്.
ചരിത്രം
ഓൺലൈൻ ഗെയിമുകളുടെ ചരിത്രം 1970 കളിലെ പാക്കറ്റ് അധിഷ്ഠിത കമ്പ്യൂട്ടർ നെറ്റ്‌വർക്കിംഗിന്റെ ആദ്യ നാളുകളിലേതാണ്, ഓൺലൈൻ ഗെയിമുകളുടെ ആദ്യ ഉദാഹരണമാണ് എംയുഡി(MUD)കൾ, ഇതിൽ ആദ്യത്തേത്, എംയുഡി1(MUD1), 1980 ൽ ആർപ്പാനെറ്റി(ARPANet)ലേക്ക് കണക്റ്റുചെയ്യുന്നതിന് മുമ്പ് 1978 ൽ സൃഷ്ടിക്കപ്പെട്ടതും യഥാർത്ഥത്തിൽ ഒരു ഇന്റേണൽ നെറ്റ്വർക്കിൽ മാത്രം ഒതുങ്ങുന്നതുമാണ്. വാണിജ്യ ഗെയിമുകൾ അടുത്ത ദശകങ്ങളിൽ പിന്തുടർന്നുവന്നു, ആദ്യത്തെ വാണിജ്യ ഓൺലൈൻ റോൾ പ്ലേയിംഗ് ഗെയിമായ കെസ്മായി ദ്വീപുകൾ 1984 ൽ അരങ്ങേറി, മാത്രമല്ല 1986 പുറത്തിറങ്ങിയ എംഎസ്എക്സ് ലിങ്ക്സ്(MSX LINKS) പോലുള്ള ആക്ഷൻ ഗെയിമുകൾ കൂടുതൽ ഗ്രാഫിക്കൽ സപ്പോർട്ടുള്ള ഗെയിമുകളാണ്, 1987 ൽ ഫ്ലൈറ്റ് സിമുലേറ്റർ എയർ വാരിയർ, 1987 ൽ തന്നെ പുറത്തിറങ്ങിയ ഫാമികോം മോഡത്തിന്റെ ഓൺലൈൻ ഗോ ഗെയിമും വാണിജ്യ ഗെയിമുകളുടെ ഗണത്തിൽപ്പെടുന്നു.
1990 കളിൽ ഇൻറർനെറ്റിന്റെ ലഭ്യത ഓൺ‌ലൈൻ ഗെയിമുകളുടെ വിപുലീകരണത്തിലേക്ക് നയിച്ചു, നെക്സസ്: ദി കിംഗ്ഡം ഓഫ് ദി വിൻഡ്സ് (1996), ക്വാക്ക് വേൾഡ് (1996), അൾട്ടിമ ഓൺ‌ലൈൻ (1997), ലിനേജ് (1998), സ്റ്റാർ‌ക്രാഫ്റ്റ് ( 1998), കൗണ്ടർ-സ്ട്രൈക്ക് (1999), എവർക്വസ്റ്റ് (1999). ഫാമികോം മോഡം (1987), സെഗാ മെഗാനെറ്റ് (1990), സാറ്റെല്ലവ്യൂ (1995), സെഗാനെറ്റ് (2000), പ്ലേസ്റ്റേഷൻ 2 (2000), എക്സ്ബോക്സ് (2001) എന്നിവ പോലുള്ള ഓൺലൈൻ നെറ്റ്‌വർക്കിംഗ് സവിശേഷതകളും വീഡിയോ ഗെയിം കൺസോളുകൾക്ക് ലഭിച്ചു. കണക്ഷൻ വേഗത വർദ്ധിച്ചതിനെ തുടർന്ന്, ഏറ്റവും പുതിയ സംഭവവികാസങ്ങളിൽ സോഷ്യൽ ഗെയിമുകൾ പോലുള്ള പുതിയ വിഭാഗങ്ങൾ ജനപ്രിയമായി, മാത്രമല്ല മൊബൈൽ ഗെയിമുകൾ പോലുള്ള പുതിയ പ്ലാറ്റ്ഫോമുകളും ഉൾപ്പെടുന്നു.
അവലംബം
വർഗ്ഗം:വീഡിയോ ഗെയിമുകൾ വർഗ്ഗം:ഇന്റർനെറ്റ്
ഗോവിന്ദ് വസന്ത
മലയാളത്തിലെ സംഗീതസംവിധായകനും ഗായകനും വയലിനിസ്റ്റുമാണ് ഗോവിന്ദ് വസന്ത എന്നറിയപ്പെടുന്ന ഗോവിന്ദ് മേനോൻ. തമിഴ്ചലച്ചിത്രങ്ങളിലും ഇദ്ദേഹം സംഗീതസംവിധാനം നിർവ്വഹിച്ചിട്ടുണ്ട്. തൈക്കൂടം ബ്രിഡ്ജ് എന്ന കേരളത്തിലെ സംഗീത ബാൻഡിന്റെ സ്ഥാപക അംഗങ്ങളിൽ ഒരാളാണ് ഗോവിന്ദ്.
സ്വകാര്യ ജീവിതം
1988 ഒക്ടോബർ 29ന്, ഇരിഞ്ഞാലക്കുടയിലെ ഒരു സംഗീത കുടുംബത്തിൽ പീതാംബരൻ മേനോൻ, വസന്തകുമാരി എന്നിവരുടെ മകനായി ഗോവിന്ദ് ജനിച്ചു.
പുറത്തേക്കുള്ള കണ്ണികൾ
വർഗ്ഗം:1988-ൽ ജനിച്ചവർ വർഗ്ഗം:തമിഴ് ചലച്ചിത്രപിന്നണിഗായകർ വർഗ്ഗം:മലയാളചലച്ചിത്രപിന്നണിഗായകർ വർഗ്ഗം:തമിഴ് ചലച്ചിത്രസംഗീതസം‌വിധായകർ വർഗ്ഗം:ജീവിച്ചിരിക്കുന്ന പ്രമുഖർ
സാമുവൽ ഡി ചാംപ്ലെയിൻ
സാമുവൽ ഡി ചാംപ്ലെയിൻ (c. 13 ഓഗസ്റ്റ് 1567   - 25 ഡിസംബർ 1635) ഒരു ഫ്രഞ്ച് കോളനിസ്റ്റ്, നാവികൻ, ഭൂപട രചയിതാവ്, ഡ്രാഫ്റ്റ്സ്മാൻ, പട്ടാളക്കാരൻ, പര്യവേക്ഷകൻ, ഭൂമിശാസ്ത്രജ്ഞൻ, വംശശാസ്ത്രജ്ഞൻ, നയതന്ത്രജ്ഞൻ, ചരിത്രകാരൻ എന്നീ നിലകളിൽ പ്രവർത്തിച്ചിരുന്ന വ്യക്തിയായിരുന്നു. അറ്റ്ലാന്റിക് മഹാസമുദ്രത്തിലൂടെ 21 മുതൽ 29 വരെ നാവിക യാത്രകൾ നടത്തിയ അദ്ദേഹം 1608 ൽ  ജൂലൈ 3 ന്  ക്യൂബെക്കും ന്യൂ ഫ്രാൻസും സ്ഥാപിച്ചു. കനേഡിയൻ ചരിത്രത്തിലെ ഒരു സുപ്രധാന വ്യക്തിയായി കരുതപ്പെടുന്ന ചാംപ്ലെയിൻ തന്റെ പര്യവേഷണകാലത്ത് ആദ്യത്തെ കൃത്യമായ തീരദേശ ഭൂപടം സൃഷ്ടിച്ചതൊടൊപ്പം വിവിധ കൊളോണിയൽ കുടിയേറ്റ കേന്ദ്രങ്ങൾ‌ സ്ഥാപിക്കുകയും ചെയ്തു.
ഒരു നാവിക കുടുംബത്തിൽ ജനിച്ച ചാമ്പ്ലെൻ 1603 -ൽ തന്റെ അമ്മാവനായിരുന്ന ഫ്രാങ്കോയിസ് ഗ്രാവി ഡു പോണ്ടിന്റെ മാർഗ്ഗനിർദ്ദേശമനുസരിച്ച് വടക്കേ അമേരിക്കൻ ഭൂഖണ്ഡത്തിൽ പര്യവേക്ഷണം ചെയ്യാൻ ആരംഭിച്ചു. 1603 -ന് ശേഷം, ചാമ്പ്ലൈന്റെ ജീവിതവും കരിയറും ജീവിതകാലം മുഴുവൻ അദ്ദേഹം പിന്തുടർന്നിരുന്ന പര്യവേക്ഷണ പാതയിലേക്ക് ഉറപ്പിച്ചു.
1604 മുതൽ 1607 വരെ, ഫ്ലോറിഡയുടെ വടക്ക് ഭാഗത്തുള്ള ആദ്യത്തെ സ്ഥിരമായ യൂറോപ്യൻ കുടിയേറ്റ കേന്ദ്രമായ അക്കാഡിയയിലെ പോർട്ട് റോയലിന്റെ (1605) പര്യവേക്ഷണത്തിലും സൃഷ്ടിയിലും പങ്കെടുത്ത അദ്ദേഹം  അതുപോലെതന്നെ പിൽക്കാലത്ത് ന്യൂ ബ്രൺസ്വിക്കിലെ സെന്റ് ജോൺ (1604) നഗരമായിത്തീർന്ന ആദ്യ യൂറോപ്യൻ കുടിയേറ്റ കേന്ദ്രത്തിന്റെ സ്ഥാപനത്തിലും പങ്കെടുത്തു. 1608 -ൽ അദ്ദേഹം പിന്നീട് ക്യൂബക്ക് നഗരമായിത്തീർന്ന ആദ്യത്തെ ഫ്രഞ്ച് വാസസ്ഥലം സ്ഥാപിച്ചു.
മഹാ തടാകങ്ങളെക്കുറിച്ചു വിവരണം നൽകിയ ആദ്യത്തെ യൂറോപ്യൻ ആയിരുന്ന ചാമ്പ്ലെയിൻ, അദ്ദേഹത്തിന്റെ യാത്രകളുടെ മാപ്പുകളും തദ്ദേശവാസികളിൽ നിന്നും അതുപോലെതന്നെ തദ്ദേശവാസികൾക്കിടയിൽ താമസിക്കുന്ന ഫ്രഞ്ചുകാരിൽ നിന്നും പഠിച്ചതിന്റെ വിവരണങ്ങളും പ്രസിദ്ധീകരിച്ചു.
ഹൗ ഓൾഡ് ആർ യൂ ?
റോഷൻ ആൻഡ്രൂസ് സംവിധാനം ചെയ്ത് 2014 ൽ പുറത്തിറങ്ങിയ മലയാളചലച്ചിത്രമാണ് ഹൗ ഓൾഡ് ആർ യൂ ?.ഏറെക്കാലത്തിനുശേഷം പ്രശസ്ത നടി മഞ്ജു വാര്യർ അഭിനയരംഗത്തേക്കു തിരിച്ചുവന്നത് ഈ ചിത്രത്തിലൂടെയാണ്. റവന്യു ഡിപ്പാർട്ട്മെന്റിലെ യു.ഡി ക്ലാർക്കായ നിരുപമ രാജീവ് എന്ന കഥാപാത്രത്തെയാണ് മഞ്ജു ഈ ചിത്രത്തിൽ അവതരിപ്പിക്കുന്നത്. മഞ്ജു വാര്യരെക്കൂടാതെ കുഞ്ചാക്കോ ബോബൻ, ലാലു അലക്സ്, കനിഹ തുടങ്ങിയവരും ഈ ചിത്രത്തിൽ പ്രധാന വേഷങ്ങൾ കൈകാര്യം ചെയ്യുന്നു. 2014 മെയ് മാസത്തിൽ പ്രദർശനത്തിനെത്തിയ ഹൗ ഓൾഡ് ആർ യൂ മികച്ച സാമ്പത്തികവിജയവും പ്രേക്ഷകപ്രശംസയും നേടി.
കഥാസംഗ്രഹം
ഒരു മധ്യവയസ്കയായ വിവാഹിതയായ സ്ത്രീയാണ് നിരുപമ രാജീവ് (മഞ്ജു വാരിയർ).തൻ്റെ ഭർത്താവ് രാജീവ് (കുഞ്ചാക്കോ ബോബൻ) അയർലാൻ്റിൽ താമസിക്കാൻ ആഗ്രഹിക്കുന്ന ഒരു റേഡിയോയിൽ ജോലി ചെയ്യുന്നയാളാണ്.നിരുപമയും അയർലാൻ്റിൽ ജോലി കിട്ടാൻ ശ്രമിക്കുന്നു. ഈ സമയത്ത് ഇന്ത്യൻ പ്രസഡൻ്റ് നിരുപമയെ പരിചയപ്പെടാനായി ഒരു യോഗത്തിന് ക്ഷണിക്കുന്നതോടെ അവളുടെ ജീവിതം തന്നെ മാറുന്നു.
സൌണ്ട് ട്രാക്ക്
ഗോപി സുന്ദറും കാർണിവൽ ബാൻഡും ചേർന്നുള്ള 8 ഗാനങ്ങൾ അടങ്ങിയതാണ് ചിത്രത്തിൻറെ സൌണ്ട് ട്രാക്ക്. ഹരി നാരായണൻ, റഫീക്ക് അഹമ്മദ് എന്നിവരാണ് ഗാനങ്ങൾ എഴുതിയിരിക്കുന്നത്.
പുറത്തേക്കുള്ള കണ്ണികൾ
വർഗ്ഗം:2014-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
ഇഗ്വാസു നദി
ബ്രസീലിയൻ സംസ്ഥാനമായ പരാനയിലെ സെഹാ ദോ മാർ മലകളിൽ നിന്ന് ഉത്ഭവിക്കുന്ന നദിയാണ് ഇഗ്വാസു നദി. പോർച്ചുഗീസ് ഭാഷയിലും സ്പാനിഷ് ഭാഷയിലും റിയോ ഇഗ്വാസു എന്നാണ് ഇത് അറിയപ്പെടുന്നത്.
സെഹാ ദോ മാർ മലകളിൽ നിന്ന് ഉത്ഭവിക്കുന്ന നദി 1320 കിലോമീറ്ററോളം പടിഞ്ഞാറോട്ട് ഒഴുകി പരഗ്വെ, അർജന്റീന, ബ്രസീൽ എന്നീ മൂന്നു രാജ്യങ്ങളുടെ അതിർത്തി പ്രദേശമായ ട്രിപ്പിൾ ഫ്രോണ്ടിയറിൽ വെച്ച് പരാന നദിയിൽ ലയിക്കുന്നു. പരാനയിൽ ലയിക്കുന്നതിന് ഏതാനും മീറ്റർ മുകളിൽ ഒരു പീഠഭൂമിയിൽ വെച്ചാണ് പ്രശസ്തമായ ഇഗ്വാസു വെള്ളച്ചാട്ടം ഉണ്ടാകുന്നത്. വെള്ളച്ചാട്ടത്തിന്റെ പ്രധാനമ ഭാഗം അർജന്റീനയിലും ബാക്കി ബ്രസീലിലുമാണ്.
അവലംബം
വർഗ്ഗം:ബ്രസീലിലെ നദികൾ വർഗ്ഗം:ലാറ്റിനമേരിക്ക വർഗ്ഗം:അർജന്റീനയിലെ നദികൾ
പട്ടാഴി വടക്കേക്കര ഗ്രാമപഞ്ചായത്ത്
കൊല്ലം ജില്ലയുടെ വടക്കുമദ്ധ്യഭാഗത്തായി സഥിതി ചെയ്യുന്ന  പട്ടാഴി വടക്കേക്കര ഗ്രാമപഞ്ചായത്ത് മലമ്പ്രദേശത്തോടുചേർന്ന ഒരു ഇടനാടൻ ഉൾഗ്രാമമാണ്. ജില്ലയിലെ പത്തനാപുരം താലൂക്കിൽ പത്തനാപുരം ബ്ളോക്കിൽ ഉൾപ്പെടുന്ന ആറ് പഞ്ചായത്തുകളിൽ ഒന്നാണ് പട്ടാഴി വടക്കേക്കര ഗ്രാമപഞ്ചായത്ത്. 18.07 ചതുരശ്ര കിലോമീറ്റർ മൊത്തം വിസ്തീർണ്ണമുള്ള ഈ പഞ്ചായത്തിനെ എട്ടു വാർഡുകളായി  പിരിച്ചിരിക്കുന്നു. ഏറത്തുവടക്ക് വാർഡിലാണ് പഞ്ചായത്താഫീസ് സ്ഥിതി ചെയ്യുന്നത്. കൊല്ലം ജില്ലയിലെ ഒരേ ഒരു സെക്കൻഡ്  ഗ്രേഡ് പഞ്ചായത്താണിത്. 1979 ജനുവരി 19-ന് ഔദ്യോഗികമായി പട്ടാഴി വടക്കേക്കര ഗ്രാമപഞ്ചായത്ത് നിലവിൽ വന്നു.
അതിരുകൾ
പഞ്ചായത്തിന്റെ അതിരുകൾ ഏനാദിമംഗലം, പത്തനാപുരം, പട്ടാഴി തെക്കേക്കര,ഏഴംകുളം  എന്നീ പഞ്ചായത്തുകളാണ്‌.
അവലംബം
http://www.trend.kerala.gov.in http://lsgkerala.in/vadakkekarapanchayat Census data 2001
വർഗ്ഗം:കൊല്ലം ജില്ലയിലെ ഗ്രാമപഞ്ചായത്തുകൾ
രബരാമ
രബരാമ എന്ന അപരനാമത്തിലറിയപ്പെടുന്ന പയോല എപിഫനി (ജനനം ആഗസ്റ്റ് 22, 1969) ഒരു ഇറ്റാലിയൻ സമകാലീന കലാകാരിയാണ്.
കലാപ്രവർത്തനങ്ങൾ
സ്ത്രീകളുടെയും, പുരുഷന്മാരുടെയും രണ്ടുംകൂടിചേർന്ന സങ്കരരൂപങ്ങളുടെയും ചിത്രങ്ങളും ശില്പങ്ങളും രബരാമയുടെ സൃഷ്ടികളിൽപ്പെടുന്നു. പാറ്റേൺസ്, സിമ്പൽസ്, ലെറ്റേഴ്സ്, ഗ്ലിഫ്സ്, മറ്റു ഫിഗേഴ്സ് എന്നീ വിഷയങ്ങളെല്ലാം തന്നെ അവളുടെ കലാസൃഷ്ടികളിൽ പ്രകടമായി കാണാറുണ്ട്.
പബ്ലിക് ആർട്ട് ആൻഡ് ഇന്റർനെറ്റ് ആർട്ട്
രബരാമ മോണുമെന്റൽ സ്കൾപ്ചേർസ് നിരവധി പൊതുസ്ഥലങ്ങളിൽ പ്രദർശിപ്പിക്കപ്പെട്ടിട്ടുണ്ട്.
പുറത്തേയ്ക്കുള്ള കണ്ണികൾ
വർഗ്ഗം:1969-ൽ ജനിച്ചവർ
ഫെർഡിനാൻഡ് പീറ്റേഴ്‌സ്
ഒരു ബെൽജിയൻ പ്രസവചികിത്സകനും ഗൈനക്കോളജിസ്റ്റുമായിരുന്നു ഫെർഡിനാൻഡ് "നന്ദ്" പീറ്റേഴ്‌സ് (മെച്ചലെൻ, ഒക്ടോബർ 13, 1918 - ടേൺഹൗട്ട്, ഡിസംബർ 27, 1998) അദ്ദേഹത്തിന്റെ ഗവേഷണം യുണൈറ്റഡ് സ്റ്റേറ്റ്സിന് പുറത്ത് അവതരിപ്പിച്ച ആദ്യത്തെ സംയോജിത വാക്കാലുള്ള ഗർഭനിരോധനഗുളികയായ അനോവ്‌ലറിന്റെ വികാസത്തിലേക്ക് നേരിട്ട് നയിച്ചു. 1961, പാർശ്വഫലങ്ങൾ സ്വീകാര്യമായതും ലോകമെമ്പാടും ആദ്യമായി ഉപയോഗിച്ചതും (Albach 1997:939). അതിന്റെ ആമുഖം മുതൽ 1986 വരെ ഇത് അതിന്റെ യഥാർത്ഥ ഫോർമുലയിൽ ഉൽപ്പാദനത്തിൽ തുടർന്നു. എന്നിരുന്നാലും, 1964 മുതൽ, ഷെറിംഗ് എജി (ഇത് നിർമ്മിച്ച കമ്പനി) കുറഞ്ഞ അളവിലുള്ള ഹോർമോണുകളുള്ള വേരിയന്റുകളും വിപണനം ചെയ്തു. അവയിൽ ചിലത് അനോവ്ലാർ എന്ന പേരിൽ തുടർന്നു. നന്ദ് പീറ്റേഴ്‌സിന്റെ ഗവേഷണവും Rh-രോഗ ചികിത്സയിൽ ഗണ്യമായ സംഭാവന നൽകി.
ജീവചരിത്രം
മെച്ചെലനിൽ സ്വന്തമായി ഒരു ക്ലിനിക്ക് സ്ഥാപിച്ച ഒരു സർജനായ ഡിസൈർ പീറ്റേഴ്സിന്റെ മകനായിരുന്നു നന്ദ് പീറ്റേഴ്സ്. പ്രാദേശിക സെന്റ് റംബോൾഡ് ഹൈസ്കൂളിൽ പഠിച്ച ശേഷം, ഗൈനക്കോളജിസ്റ്റാകാൻ ഉദ്ദേശിച്ചുകൊണ്ട് അദ്ദേഹം ല്യൂവൻ കാത്തലിക് യൂണിവേഴ്സിറ്റിയിൽ പഠിച്ചു. എന്നാൽ ബ്രൂഗസിലെ ഒരു പ്രസവ വാർഡിൽ പരിശീലനം പൂർത്തിയാക്കി. 1945-ൽ അദ്ദേഹം പോള ലാങ്ബീനെ വിവാഹം കഴിച്ചു. അവർക്ക് ആറ് കുട്ടികളുണ്ടായിരുന്നു. ജീവിതകാലം മുഴുവൻ അദ്ദേഹത്തിന്റെ പുസ്തക സൂക്ഷിപ്പുകാരനായിരുന്നു - പീറ്റേഴ്സ് എല്ലാ ഭരണപരമായ പ്രവർത്തനങ്ങളെയും വെറുത്തു. 1946-ൽ അദ്ദേഹം ടേൺഹൗട്ടിൽ ഒരു ഒബ്-ജിൻ ആയി സ്ഥിരതാമസമാക്കി. കാമ്പൈനിന്റെ വടക്കൻ ഭാഗത്തെ ഏറ്റവും വലിയ പട്ടണമായിരുന്നെങ്കിലും ടേൺഹൗട്ടിന് ആ സമയത്ത് 32,000 ജനസംഖ്യ ഉണ്ടായിരുന്നില്ല. ടേൺഹൗട്ടിലെ പെരിനാറ്റൽ ശിശുമരണനിരക്ക് 10 മുതൽ 12% വരെ ആയിരുന്നു. ടേൺഹൗട്ടിലെ തന്റെ ആദ്യ വർഷം തന്നെ 500-ഓളം ഡെലിവറികളിൽ ഇത് രണ്ട് കേസുകളായി കുറയ്ക്കാൻ അദ്ദേഹത്തിന് കഴിഞ്ഞു.
1951-ൽ മരിയ ഗബ്രിയേൽ മെറ്റേണിറ്റിയുടെയും ടേൺഹൗട്ടിലെ മുനിസിപ്പൽ സെന്റ്-എലിസബത്ത് ഹോസ്പിറ്റലിലെ ഗൈനക്കോളജി വിഭാഗത്തിന്റെയും തലവനായി അദ്ദേഹത്തെ നിയമിച്ചു. അദ്ദേഹത്തിന്റെ നിർദ്ദേശപ്രകാരം, ആ വകുപ്പ് രാജ്യത്തെ ഏറ്റവും മികച്ച ഒന്നായി മാറി.
കുറിപ്പുകൾ
വർഗ്ഗം:1918-ൽ ജനിച്ചവർ
ഷിക്കാഗോ നദി
ഷിക്കാഗോ നദി, ഷിക്കാഗോ നഗരവും അതിന്റെ കേന്ദ്രഭാഗവും (ചിക്കാഗോ ലൂപ്പ്) ഉൾപ്പെടെയുള്ള പ്രദേശത്തുള്ള 156 മൈൽ (251 ചതുരശ്ര കിലോമീറ്റർ) നീളമുള്ള നദികളുടെയും കനാലുകളുടെയും ഒരു സംവിധാനമാണ്. പ്രത്യേകിച്ച് നദിയുടെ നീളത്തിന് പ്രധാന്യം കല്പിക്കേണ്ടതില്ലെങ്കിലും, മഹാ തടാകങ്ങളും മിസിസിപ്പി നദീതടവും തമ്മിലും ആത്യന്തികമായി ഗൾഫ് ഓഫ് മെക്സിക്കോയുമായും ബന്ധിപ്പിക്കുന്ന ചിക്കാഗോ പോർട്ടേജ് സംബന്ധമായ ഭൂമിശാസ്ത്രപരമായ പ്രാധാന്യം കണക്കിലെടുക്കുമ്പോൾ നദി ശ്രദ്ധേയമാണ്.
അർദ്ധസ്ഥിതപ്രക്രിയ
വ്യൂഹത്തിന് അതിന്റെ ആന്തരികസന്തുലാവസ്ഥയെ നിലനിറുത്തിക്കൊണ്ടുപോകാൻ തക്കവണ്ണം സമയം നല്കിക്കൊണ്ട് സാവകാശത്തിൽ നടക്കുന്ന താപഗതികപ്രക്രിയകളെയാണ് അർദ്ധസ്ഥിതപ്രക്രിയ (quasi-static process) എന്നുപറയുന്നത്. അർദ്ധസ്ഥിത സമ്മർദ്ദനം (quasi static compression) ഇതിന് ഒരു ഉദാഹരണമാണ്. വ്യൂഹത്തിന്റെ വ്യാപ്തം വർദ്ധിക്കുമ്പോൾ തന്നെ അതിലെ മർദ്ദം വ്യൂഹത്തിലുടനീളം ഒരേപോലെയും സ്ഥിരമായും നിലനില്ക്കത്തക്കവിധം സാവകാശമാണ് അത് നടക്കുന്നത്.
Quasi എന്നാൽ ‘as if’("ഏതാണ്ട്") എന്നാണ് അർത്ഥമാക്കുന്നത് ഈ പ്രക്രിയ തുടർച്ചയായ സംതുലിതാവസ്ഥകളിലൂടെയാണ് നടക്കുന്നത്. നിസീമമായ സാവകാശമാണ് ഈ പ്രക്രിയയുടെ സവിശേഷത.
അർദ്ധസ്ഥിതപ്രക്രിയയിൽ മാത്രമേ അതിനിടയിലെ ഓരോ ക്ഷണനേരത്തെയും സവിശേഷത(properties)കളായ മർദ്ദം, താപനില, വിശിഷ്ടവ്യാപ്തം(specific volume), വിശിഷ്ട ഉത്ക്രമം (Specific Entropy) എന്നിവ നിർണയിക്കാൻ കഴിയുകയുളളു. അല്ലാത്ത പക്ഷം ആന്തരികസന്തുലനം ഇല്ലാത്തതിനാൽ വ്യൂഹത്തിനുളളിലെ ഓരോ ഭാഗത്തും വ്യത്യസ്തസവിശേഷതകളായിരിക്കും ഉണ്ടാകുക.
ഏതൊരു പ്രതിലോമീയപ്രക്രിയയും (reversible process) അർദ്ധസ്ഥിതമാണ്. എന്നാൽ ഉത്ക്രമം(entropy) ഉണ്ടാക്കുന്ന പ്രക്രിയകൾ പ്രതിലോമീയമല്ല. ഘർഷണമുളള ഒരു പിസ്റ്റൺ ഉപയോഗിച്ച് ഒരു വ്യൂഹത്തെ സമ്മർദ്ദനം ചെയ്യുന്നത് പ്രതിലോമീയമല്ലാത്ത അർദ്ധസ്ഥിതപ്രക്രിയയ്ക്ക് ഒരുദാഹരണമാണ്. ഈ വ്യൂഹം എല്ലായ്പോഴും താപസന്തുലനത്തിലാണെങ്കിലും ഘർഷണം മൂലം അവിടെ ഉത്ക്രമം (entropy) നഷ്ടമാകുന്നതിനാൽ അത് പ്രതിലോമീയതയ്ക്ക് എതിരാണ്. അർദ്ധസ്ഥിതപ്രക്രിയയല്ലാത്ത ശ്രദ്ധേയമായ മറ്റൊരു പ്രക്രിയയാണ് രണ്ടു വ്യത്യസ്തതാപനിലകളിലുളള രണ്ടു വസ്തുക്കൾ തമ്മിലുളള താപകൈമാറ്റം (Heat transfer). ഈ പ്രക്രിയ എത്ര സാവകാശമാണ് നടക്കുന്നതെങ്കിലും ആ സമ്മിശ്രവ്യൂഹം താപസന്തുലനത്തിലല്ല. അതായത് ആ വ്യൂഹം താപസന്തുലനത്തിലാണെന്ന് പറയണമെങ്കിൽ അതിലെ രണ്ടുവസ്തുക്കളും ഒരേ താപനിലയിലായിരിക്കണം.
അർദ്ധസ്ഥിതപ്രക്രിയയും പ്രതിലോമീയപ്രക്രിയയും പലപ്പോഴും പര്യായങ്ങളായി ഉപയോഗിച്ചുവരുന്നതിനാൽ ആശയക്കുഴപ്പം നിലനിൽക്കുന്നു. ഏതൊരു പ്രതിലോമീയ പ്രക്രിയയും അർദ്ധസ്ഥിതമാണ് എന്നാൽ തിരിച്ച് അങ്ങനെയല്ല എന്നതാണ് ഇതിനു കാരണം. പ്രായോഗിക സന്ദർഭങ്ങളിൽ ഇവയെ രണ്ടിനെയും വേർതിരിച്ച് തന്നെ കാണണം. അതായത് ഏതൊരു എൻജിനീയറും അപവ്യയം (dissipation) സംഭവിക്കുന്ന എൻട്രോപി കണ്ടുപിടിക്കുമ്പോൾ ഘർഷണം പരിഗണിക്കേണ്ടതുണ്ട്. അതിനാൽ തന്നെ പ്രായോഗികതലത്തിൽ ഒരു പ്രക്രിയയും പ്രതിലോമീയമല്ല.
വിവിധ അർദ്ധസ്ഥിതപ്രക്രിയകളിലെ മർദ്ദ-വ്യാപ്ത പ്രവൃത്തി
വർഗ്ഗം:താപഗതികം
സഹ്യാദ്രി ശരവേഗൻ
ഒരു തുള്ളൻ ചിത്രശലഭമാണ് സഹ്യാദ്രി ശരവേഗൻ (Sahyadri Orange Ace). Thoressa honorei എന്ന ശാസ്ത്രീയ നാമത്തിൽ അറിയപ്പെടുന്നു.
ആവാസം
കേരളം,കർണ്ണാടക, മഹാരാഷ്ട്ര, എന്നീ സംസ്ഥാനങ്ങളിൽ നിന്നും ഇവയെ കണ്ടെത്തിയിട്ടുണ്ട്. നവംബർ,ഡിസംബർ  മാസങ്ങളിലാണ് ഇവയെ കാണാറുള്ളത്. ഈറ്റ, ഇല്ലി എന്നീ ചെടികളാണ് ഇതിന്റെ ലാർവാ ഭക്ഷ്യ സസ്യം
പുറം കണ്ണികൾ
വർഗ്ഗം:കേരളത്തിലെ ചിത്രശലഭങ്ങൾ വർഗ്ഗം:തുള്ളൻ ചിത്രശലഭങ്ങൾ
മാവേലിക്കര എസ്.ആർ. രാജു
കേരളത്തിലെ പ്രമുഖനായ മൃദംഗ വിദ്വാനായിരുന്നു '''മാവേലിക്കര എസ്.ആർ. രാജു''' (മരണം : 8 ജൂൺ 2014).
പുറം കണ്ണികൾ
വർഗ്ഗം:മൃദംഗ വിദ്വാന്മാർ വർഗ്ഗം:കേരള സംഗീതനാടക അക്കാദമി വിശിഷ്‌ടാംഗത്വം ലഭിച്ചവർ വർഗ്ഗം:2014-ൽ മരിച്ചവർ വർഗ്ഗം:ജൂൺ 8-ന് മരിച്ചവർ
നിയർ ഫീൽഡ് കമ്മ്യൂണിക്കേഷൻ
സ്മാർട്ട് ഫോണുകളിലും സദൃശ്യ ഉപകരണങ്ങളിലും റേഡിയോ ആശയവിനിമയത്തിനായി ഉപയോഗിക്കുന്ന ഒരു സാങ്കേതികവിദ്യയാണ് നിയർ ഫീൽഡ് കമ്മ്യൂണിക്കേഷൻ. '''എൻ. എഫ്. സി.''' എന്നും പറയാറുണ്ട്. എൻ. എഫ്. സിയിൽ രണ്ട് ഉപകരണങ്ങളും തമ്മിൽ തൊടുകയൊ വളരെ അടുത്ത് പിടിക്കുകയോ ചെയ്യുന്നതിലൂടെയാണ് ബന്ധം സ്ഥാപിക്കുന്നത്. ആശയവിനിമയത്തിനായി രണ്ടു ഉപകരണങ്ങളും 4സെന്റിമീറ്റരിൽ കൂടാത്ത അകലത്തിലായിരിക്കണം. സ്പർശനമില്ലാതെ പണമിടപാടു നടത്താനും, ഡാറ്റാ കൈമാറ്റത്തിനും, വൈഫൈ പോലെയുള്ള സങ്കീർണ്ണമായ ബന്ധങ്ങളെ ലളിതമാക്കാനും ഈ സാങ്കേതികവിദ്യ ഉപയോഗിച്ച് വരുന്നു. ഒരു എൻഎഫ്‌സി ഉപകരണവും വൈദ്യുതബന്ധമില്ലാത്ത മറ്റൊരു എൻഎഫ്‌സി ഉപകരണവും തമ്മിലും ആശയവിനിമയം സാധ്യമാണ്. ഇത്തരത്തിലുള്ള ബന്ധത്തെ ടാഗ് എന്ന് വിളിക്കപ്പെടുന്നു. .
ഐഎസ്ഓ/ഐഇസി 1443, ഫെലിക എന്നിവ ഉൾപ്പെട്ട നിലവിലുള്ള റേഡിയോ ആവൃത്തി തിരിച്ചറിയൽ മാനകത്തെ അടിസ്ഥാനമാക്കി, വിവിധ ആശയവിനിമയ നിയമങ്ങളും ഡാറ്റാ കൈമാറ്റ രീതികളും ഉൾപ്പെടുത്തിയാണ് എൻഎഫ്‌സി മാനകങ്ങൾ തയ്യാറാക്കിയിട്ടുള്ളത്. നോക്കിയ, ഫിലിപ്സ്, സോണി എന്നിവർ ചേർന്ന് 2004ൽ സ്ഥാപിച്ച, ഇപ്പോൾ 160ഓളം അംഗങ്ങളുള്ള എൻഎഫ്‌സി ഫോറം ആണ് ഐഎസ്ഓ/ഐഇസി 18092 ഉൾപ്പെടുത്തിയിട്ടുള്ള എൻഎഫ്‌സി മാനകം തയ്യാറാക്കിയിട്ടുള്ളത്. ഈ ഫോറം എൻഎഫ്‌സിയെ പ്രോത്സാഹിപ്പിക്കുകയും ഉപകരണത്തിന്റെ അനുഗുണതയെ പരിശോധിക്കുകയും ചെയ്യുന്നു.
പുറംകണ്ണികൾ
വർഗ്ഗം:വയർലെസ്സ് ശൃംഖല വർഗ്ഗം:വാർത്താവിനിമയം
ടിബറ്റോ-ബർമൻ വംശജർ
വടക്ക് കിഴക്ക് ഇന്ത്യൻ ഗോത്രവർഗ ത്തെയാണ് ടിബറ്റോ ബർമ്മൻ എന്ന് പൊതുവേ വിളിക്കുന്നത്. നോർത്ത് ഈസ്റ്റ് ഇന്ത്യ, മിസോറാം അരുണാചൽ പ്രദേശ് സിക്കീം, ആസ്സാം, മണിപ്പൂർ, നാഗാലാന്റ്, മേഘാലയ, ത്രിപുര എന്നീ സംസ്ഥാനങ്ങളാണ്. ടിബറ്റോ ബർമ്മൻ ഗോത്ര സമൂഹം ടിബറ്റോ ബർമ്മീസ് എന്ന വംശപരമ്പരയിൽനിന്നാണ് രൂപം കൊണ്ടത്.
കണ്ടത്തിൽ ആഗസ്തീനോസ്
thumb|300px|right|കണ്ടത്തിൽ മാർ ആഗസ്തീനോസ് 1923-ൽ, കോട്ടയം മെത്രാൻ അലക്സാണ്ടർ ചൂളപ്പറമ്പിൽ, ചങ്ങനാശേരി മെത്രാൻ തോമസ് കുര്യാളശേരി, തൃശ്ശൂർ മെത്രാൻ മാർ ഫ്രാൻസിസ് വാഴപ്പള്ളി എന്നിവർക്കൊപ്പം, വലത്തു നിന്ന് രണ്ടാമത്, ഉയർന്ന ഇരിപ്പിടത്തിൽ
ഇന്ത്യയിലെ സുറിയാനി കത്തോലിക്കരിലെ മുഖ്യവിഭാഗമായ സിറോ-മലബാർ സഭയുടെ മെത്രാപ്പോലീത്താ പദവിയിൽ വാഴ്ചനടത്തിയ  വ്യക്തി ആയിരുന്നു കണ്ടത്തിൽ മാർ ആഗസ്തീനോസ്. കോട്ടയം ജില്ലയിലെ മാൻവെട്ടത്ത് 1874 ആഗസ്റ്റ് 25-നു ജനിച്ച അദ്ദേഹം, എറണാകുളത്ത് 1956 ജനുവരി 10-ന് അന്തരിച്ചു. ഏറ്റവുമധികം കാലം സിറോ-മലബാർ സഭയുടെ തലവനായിരുന്ന വ്യക്തി, കരിയാറ്റിൽ മാർ യൗസേപ്പിനുശേഷം കത്തോലിക്കാ സഭയിൽ മെത്രാപ്പോലീത്താ പദവിയിലെത്തി ഭരണഭാരം നിർവഹിച്ച ആദ്യ ഭാരതീയൻ എന്നീ നിലകളിലും അദ്ദേഹം ശ്രദ്ധേയനാണ്.
ജീവിതാരംഭം
കോട്ടയം ജില്ലയിൽ വൈക്കത്തിനു സമീപമുള്ള ചെമ്പ് ഗ്രാമത്തിലെ കണ്ടത്തിൽ തൊമ്മൻ വർക്കിയും, മാഞ്ഞൂർ കരയിൽ മാൻവെട്ടത്തെ നൂറോക്കരി കുടുംബാംഗമായ ത്രേസ്യാമ്മായും ആയിരുന്നു ആഗസ്തീനോസിന്റെ മാതാപിതാക്കൾ. സ്വഗ്രാമമായ ചെമ്പിലെ പ്രാഥമികവിദ്യാഭ്യാസത്തിനു ശേഷം വൈക്കം മിഡിൽ സ്കൂളിൽ ചേർന്ന് അദ്ദേഹം സ്കൂൾ പഠനം പൂർത്തിയാക്കി.
പൗരോഹിത്യം
സ്കൂൾ വിദ്യാഭ്യാസം പൂർത്തിയാക്കിയ ആഗസ്തീനോസ് വൈദികവൃത്തി സ്വീകരിക്കാൻ ആഗ്രഹിച്ചു. പിതൃസഹോദരനായ തോമാക്കത്തനാർ അതിനു വേണ്ട സഹായങ്ങൾ ചെയ്തുകൊടുത്തു. 1887 നവംബർ 4-ന് വാഴക്കുളത്തെ കർമ്മലീത്താ സെമിനാരിയിൽ വൈദികാർത്ഥിയായ ആഗസ്തീനോസ് 1888 ജൂലൈ 24-ന് മാന്നാനത്തെ വൈദികവിദ്യാലയത്തിലേയ്ക്കു മാറി. അഞ്ചുവർഷത്തെ സെമിനാരി പഠനത്തിനു ശേഷം 1892-ൽ അദ്ദേഹം, ഇംഗ്ലീഷ് ഭാഷയിൽ പ്രാവീണ്യം സമ്പാദിക്കുന്നതിനായി ചങ്ങനാശേരിയിലെ സെന്റ് ബർക്ക്മാൻസ് ഹൈസ്കൂളിൽ ചേർന്നു. 1993 ജൂലൈ മാസത്തിൽ സഭാധികാരികൾ അദ്ദേഹത്തെ, പൗരോഹിത്യത്തിനു വേണ്ടിയുള്ള ഉപരിപഠനത്തിനായി ശ്രീലങ്കയിൽ കാൻഡിയിലെ പ്രസിദ്ധമായ പേപ്പൽ സെമിനാരിയിൽ അയച്ചു. അവിടെ എട്ടരവർഷത്തെ പഠനത്തിനു ശേഷം 1901 ഡിസംബർ 21-ന്, 27-ആമത്തെ വയസ്സിൽ, ആഗസ്തീനോസ്, കാൻഡി മെത്രാൻ മോൺസിഞ്ഞോർ പാഞ്ഞാനിയിൽ നിന്ന് വൈദികപട്ടം സ്വീകരിച്ചു.
സഹായമെത്രാൻ
പുരോഹിതനായി നാട്ടിൽ മടങ്ങിയെത്തിയ ആഗസ്തീനോസ്, കുറെക്കാലം വൈക്കത്തിനടുത്തുള്ള കുലശേഖരമംഗലം, വടയാർ എന്നീ പള്ളികളിൽ വികാരിയായിരുന്നു. താമസിയാതെ അദ്ദേഹം എറണാകുളത്തെ പെറ്റി സെമിനാരിയുടെ ആദ്യത്തെ റെക്ടറായി നിയമിതനായി. അതോടൊപ്പം, എറണാകുളം വികാരിയാത്തിന്റെ വികാരി അപ്പസ്തോലിക്ക ആയിരുന്ന ളൂയീസ് പഴേപറമ്പിലിന്റെ സെക്രട്ടറിസ്ഥാനവും ലഭിച്ചു. 1911 ആഗസ്റ്റ് 29-ന് പത്താം പീയൂസ് മാർപ്പാപ്പ അദ്ദേഹത്തെ, എറണാകുളം വികാരിയാത്തിന്റെ സഹായമെത്രാനായി നിയമിച്ചു. 1911 ഡിസംബർ 3-ന് കാൻഡി ഭദ്രാസനപ്പള്ളിയിൽ, ഡെലിഗേറ്റ് അപ്പസ്തോലിക്ക മോൺ. ലദിസ്ലാവുസ് സലേസ്കിയുടെ മുഖ്യകാർമ്മികത്വ്വത്തിൽ ആയിരുന്നു ആഗസ്തീനോസിന്റെ മെത്രാഭിഷേകം.
വികാരി അപ്പസ്തോലിക്ക മാർ ളൂയീസിന്റെ കീഴിൽ സഹായമെത്രാനായിരുന്ന ആഗസ്തീനോസ്, ഇടക്കാലത്ത് മാർ ളൂയീസുമായി അഭിപ്രായഭിന്നതയിലായി. അതിനാൽ അക്കാലത്ത് അദ്ദേഹത്തിന് കൊരട്ടിപ്പള്ളിയിൽ താമസമാക്കേണ്ടി വന്നു.
മെത്രാപ്പോലീത്ത
1919 ഡിസംബർ 9ന് മാർ ളൂയീസ് മരണമടഞ്ഞതോടെ എറണാകുളം വികാരിയാത്തിന്റെ സമ്പൂർണ്ണ ചുമതല ആഗസ്തീനോസിനായി. 1923 ഡിസംബർ 21-ന് പതിനൊന്നാം പീയൂസ് മാർപ്പാപ്പ പുറപ്പെടുവിച്ച "റൊമാനി പൊന്തിഫിചെസ്" എന്ന ലിഖിതം, സിറോ-മലബാർ ഹയരാർക്കി സ്ഥാപനത്തിന്റെ പ്രഖ്യാപനമായിരുന്നു. ഹയരാർക്കിയുടെ ആസ്ഥാനമായി തെരഞ്ഞെടുക്കപ്പെട്ട എറണാകുളം വികാരിയാത്ത് അതോടൊപ്പം അതിരൂപതയായി ഉയർത്തപ്പെട്ടു. സിറോ-മലബാർ ഹയരാർക്കിയുടെ ആദ്യത്തെ തലവനും, പുതിയ അതിരൂപതയുടെ പ്രഥമമെത്രാപ്പോലീത്തയുമായി കണ്ടത്തിൽ ആഗസ്തീനോസ് നിയമിതനായി. 1924 നവംബർ 16-ന് അദ്ദേഹം, മാർപ്പാപ്പയുടെ പ്രത്യേക പ്രതിനിധിയായി കേരളത്തിലെത്തിയ വിസിറ്റർ അപ്പസ്തോലിക്, അലെക്സിസ് ഏം. ലെപ്പിസിയെയിൽ നിന്ന് മെത്രാപ്പോലീത്തയുടെ സ്ഥാനവസ്ത്രമായ പാലിയം സ്വീകരിച്ചു.
1925-ൽ സിറോ-മലബാർ ഹയരാർക്കിയുടെ സ്ഥാപനത്തിൽ മാർപ്പാപ്പയ്ക്ക് നന്ദി പറയാനും വിശുദ്ധ കൊച്ചുത്രേസ്യായുടെ നാമകരണച്ചടങ്ങിൽ പങ്കെടുക്കാനുമായി റോമിലേക്കു പോയ അദ്ദേഹം മടക്കയാത്രയിൽ ഫ്രാൻസിലെ കത്തോലിക്കാ തീർത്ഥാടനകേന്ദ്രമായ ലൂർദ്ദിനു പുറമേ, പാരിസ്, ലണ്ടൻ, ഡബ്ലിൻ തുടങ്ങിയ നഗരങ്ങളും സന്ദർശിച്ചു. മെത്രാപ്പോലീത്ത എന്ന നിലയിൽ ആഗസ്തീനോസിന്റെ മൂന്നു ദശാബ്ദക്കാലത്തെ ഭരണം സംഭവബഹുലമായിരുന്നു. ഒട്ടേറെ പുതിയ ദേവാലയങ്ങളും, വിദ്യാലയങ്ങളും, ആശുപത്രികളും, അഗതിമന്ദിരങ്ങളും സന്യാസഭവനങ്ങളും അതിരൂപതയിൽ ഇക്കാലത്ത് ആരംഭിച്ചു. ക്ലാരസഭ, ആരാധനാസഭ തുടങ്ങിയ സന്യാസിനീസമൂഹങ്ങളുടെ ശാഖകൾ എറണാകുളം അതിരൂപതയിൽ സ്ഥാപിക്കപ്പെട്ടത് ഇക്കാലത്തായിരുന്നു. സി.എസ്.ടി. സഭ, വിൻസെൻഷ്യൻ സമൂഹം അഗതികളുടെ സഹോദരികൾ, നസ്രത്തു സഹോദരികൾ തുടങ്ങിയ പുതിയ സന്യാസസമൂഹങ്ങൾക്കും അക്കാലത്തു തുടക്കമായി. 1930-ൽ അഖിലകേരള കത്തോലിക്കാ കോൺഗ്രസിന്റെ സ്ഥാപനത്തെയും അദ്ദേഹം പ്രോത്സാഹിപ്പിച്ചു.
1936, കണ്ടത്തിൽ ആഗസ്തീനോസിന്റെ മെത്രാഭിഷേകരജതജൂബിലി വർഷമായിരുന്നു. ആ അവസരത്തിൽ, കത്തോലിക്കാസഭയ്ക്കു ചെയ്ത സേവനങ്ങളുടെ അംഗീകാരമായി വത്തിക്കാൻ അദ്ദേഹത്തെ "തിരുസിംഹാസനസഹായകൻ" (Assistant at the Pontifical Throne), "റോമൻ പ്രഭു" (Roman Count) എന്നീ പദവികൾ നൽകി ബഹുമാനിച്ചു.
തോമാശ്ലീഹായുടെ ഭാരതസന്ദർശനത്തിന്റെ 19-അം ശതാബ്ദിയായി കരുതപ്പെട്ട 1952-ൽ, ആ സന്ദർശനത്തെ സംബന്ധിച്ച സുറിയാനിക്രിസ്ത്യാനികളുടെ പരമ്പരാഗതബോദ്ധ്യം വത്തിക്കാൻ പ്രഖ്യാപങ്ങളിൽ ഉൾപ്പെടുത്തിക്കിട്ടാൻ അദ്ദേഹം മുൻകൈയ്യെടുത്തു.
മരണം
1953-ൽ ആഗസ്തീനോസ് മെത്രാപ്പോലീത്തയുടെ നിർദ്ദേശാനുസരണം സത്യദീപം വാരികയുടെ പത്രാധിപരായിരുന്ന ജോസഫ് പാറേക്കാട്ടിൽ എറണാകുളം അതിരൂപതയുടെ സഹായമെത്രാനായി നിയമിതനായി. 1956 ജനുവരി 10-ആം തിയതി 82-ആമത്തെ വയസ്സിൽ കണ്ടത്തിൽ ആഗസ്തീനോസ് മെത്രാപ്പോലീത്ത മരണമടഞ്ഞു. ജനുവരി 12-ന് എറണാകുളത്തെ കത്തീഡ്രൽ പള്ളിയിൽ, പ്രധാന ബലിപീഠത്തിനു സമീപം അദ്ദേഹത്തെ സംസ്കരിച്ചു. 1974 മാർച്ച് മാസത്തിൽ ആഗസ്തീനോസ് മെത്രാപ്പോലീത്തയുടെ ഭൗതികാവശിഷ്ടം എറണാകുളത്തെ പുതിയ ബസിലിക്കായിലേക്കു മാറ്റി.
കുറിപ്പുകൾ
1783-ൽ കത്തോലിക്കാസഭയിലെ ഭാരതീയനായ ആദ്യത്തെ മെത്രാപ്പോലീത്തയായി അഭിഷിക്തനായ കരിയാറ്റിൽ മാർ യൗസേപ്പ്, നിയുക്തിയെ തുടർന്ന് കേരളത്തിലെത്തി അധികാരമേറ്റെടുക്കുന്നതിനു മുൻപ് 1786-ൽ ഗോവയിൽ മരിച്ചു.
ഗ്രന്ഥസൂചി
വർഗ്ഗം:സിറോ-മലബാർ സഭയുടെ മെത്രാപ്പോലീത്താമാർ വർഗ്ഗം:1874-ൽ ജനിച്ചവർ വർഗ്ഗം:ഓഗസ്റ്റ് 25-ന് ജനിച്ചവർ വർഗ്ഗം:ജനുവരി 10-ന് മരിച്ചവർ വർഗ്ഗം:1956-ൽ മരിച്ചവർ വർഗ്ഗം:കോട്ടയം ജില്ലയിൽ ജനിച്ചവർ
ചൗഹർമൽ
ഒരു നാടോടി നായകനായിരുന്നു "ചൗഹർമൽ" അല്ലെങ്കിൽ "ചുഹർമൽ" അല്ലെങ്കിൽ "വീർ ചൗഹർമൽ". ഉയർന്ന ജാതിക്കാരായ ഭൂമിഹാറുകൾക്കെതിരെ ദലിത് സമൂഹത്തിന് വിജയബോധം നൽകുന്ന ഒരു ശാക്തീകരണ സന്ദേശമാണ് ദുസാദ് നാടോടിക്കഥയിലെ ചൗഹർമാലിന്റെ കഥ.
ജനപ്രിയ സംസ്കാരത്തിൽ
പട്ന ജില്ലയിലുള്ള അഞ്ജനി ഗ്രാമത്തിലാണ് ചൗഹർമൽ ജനിച്ചത്. ദുർഗാദേവിയുടെ ഭക്തനായിട്ടാണ് അദ്ദേഹത്തെ വിശേഷിപ്പിക്കുന്നത്.
ബീഹാറിലെ നാടോടിക്കഥകളിൽ ചൗഹർമലിന്റെ വിവിധ കഥകൾ നിലവിലുണ്ട്. ഈ കഥകളിൽ ചിലത് അദ്ദേഹത്തെ ദുസാദ് സമുദായത്തിലെ ഒരു നാടോടി നായകനായി കണക്കാക്കുന്നു, മറ്റുള്ളവ അദ്ദേഹത്തെ ആന്റി ഹീറോ ആയി തരംതാഴ്ത്തുന്നു. ഏറ്റവും ജനപ്രിയമായ വകഭേദമനുസരിച്ച്, ദുസാദ് ജാതിയിൽപ്പെട്ട ധീരനായ ഒരു വ്യക്തിയായിരുന്നു ബാബ ചൗഹർമൽ. ഭൂമിഹാർ സുഹൃത്ത് അജാബ് സിങ്ങിനൊപ്പം അദ്ദേഹം പഠിക്കാറുണ്ടായിരുന്നു. സിംഗ് ശക്തനായ ഭൂവുടമയായിരുന്നു അജാബ് സിങ്ങിന്റെ പിതാവ് രഞ്ജിത്. അദ്ദേഹത്തിന്റെ സഹോദരി രേഷ്മ ചൗഹർമലിനെ പ്രണയിച്ചിരുന്നു. എന്നാൽ അദ്ദേഹം രേഷ്മയെ സഹോദരിയായിട്ടായിരുന്നു കണ്ടിരുന്നത്. ചൗഹർമാലിന്റെ ഈ മനോഭാവത്തിൽ പ്രകോപിതയായ രേഷ്മ ചൗഹർമാലിനെ പരാജയപ്പെടുത്താനും നിരാശനാക്കാനുമായി പിതാവിന്റെ ഒരു സൈന്യത്തെ അയയ്ക്കുന്നു. പക്ഷേ, ചൗഹർമൽ ദുസാദ്‌ ജാതിയിലെ "ഇഷ്ത് ദേവി" (നാടോടി ദേവി) യുടെ കൃപയാൽ രക്ഷപ്പെടുന്നു.
അവലംബം
വർഗ്ഗം:ഇന്ത്യൻ ഫോൿലോർ വർഗ്ഗം:ഹൈന്ദവം വർഗ്ഗം:ഇന്ത്യൻ നാടോടി സംസ്കാരം
ഹല്ലേലൂയാ
സുധി അന്ന സംവിധാനം ചെയ്ത ആദ്യ മലയാളചലച്ചിത്രം ആണ് പുറത്തിറങ്ങിയ ഹല്ലേലൂയാ (Hallelooya). കെ. എം. സുരേന്ദ്രൻ നിർമ്മിച്ച, ഈ ചിത്രത്തിൽ നരെയ്‌ൻ നായകവേഷത്തിലും മേഘ്‌ന രാജ് നായിക ആയും അഭിനയിക്കുന്നു. ഈ ചലച്ചിത്രത്തിലൂടെ നരേൻ സിനിമയിലേക്ക് തിരിച്ചു വരികയാണ്. ഇവരെ കൂടാതെ ഈ ചിത്രത്തിൽ സുധീർ കരമന, സുനിൽ സുഖദ, ഗണേഷ് കുമാർ, ശശി കലിംഗ, പാഷാണം ഷാജി എന്നിവരും മാസ്റ്റർ എറിക് എന്നിവരും പ്രധാനവേഷങ്ങളിൽ അഭിനയിക്കുന്നു. ഈ സിനിമ 2016 മെയ് മാസത്തിൽ പുറത്തിറങ്ങി.
കഥ
23 വർഷം ഫ്രാൻസിൽ താമസിച്ച് തിരികെ നാട്ടിലേക്ക്, തന്നെ ചെറുപ്പത്തിൽ വളർത്തിയ ഫാദർ ഫ്രാൻസിസ് വിളിച്ചുവരുത്തുന്ന മനോരോഗവിദഗ്ദ്ധനായ ഡോ. റോയ് (നരെയ്‌ൻ) തന്റെ ബാല്യകാലസഖിയായ ഡോ. മീര മേനോനെ (മേഘ്‌ന രാജ്) കണ്ടുമുട്ടുകയും ഓർമ്മകൾ ചെറുപ്പത്തിലേക്ക് തിരികെപ്പോകുകയും ചെയ്യുന്നു.
പുറത്തേക്കുള്ള കണ്ണികൾ
വർഗ്ഗം:2016-ൽ പുറത്തിറങ്ങിയ മലയാളചലച്ചിത്രങ്ങൾ
മിൽഹ് തടാകം
<templatestyles src="Module:Infobox/styles.css"> മിൽഹ് എന്ന അറബി പദത്തിൻ്റെ അർത്ഥം ഉപ്പ് എന്നാണ്. മിൽഹ് തടാകം ( بحيرة ملح, അറബി ഭാഷയിൽ അർത്ഥം ഉപ്പ് കടൽ, ബഹർ അൽ- മിൽഹ് എന്ന് ഉച്ചരിക്കുന്നു). റസാസ തടാകം എന്നും അറിയപ്പെടുന്ന ഇത്, ഇറാഖിലെ കർബലയിൽ നിന്ന് കുറച്ച് മൈൽ പടിഞ്ഞാറായി സ്ഥിതിചെയ്യുന്നു (32.68333°N, 43.66667°W ). ഇതിനെ റസാസ തടാകം എന്ന് മാറിമാറി വിളിക്കുന്നു ( بحيرة الرزازة  ). യൂഫ്രട്ടീസ് നദിയിൽ നിന്ന് വരുന്ന ഹബ്ബനിയ തടാകത്തിൽ നിന്നുള്ള അധിക ജലം നിയന്ത്രിത എസ്‌കേപ്പ് ചാനൽ അല്ലെങ്കിൽ കനാൽ വഴി തിരിച്ചുവിടുന്ന ഒരു താഴ്‌ചയാണ് മിൽഹ് തടാകം. അന്താരാഷ്ട്ര പ്രാധാന്യമുള്ള ഒരു തണ്ണീർത്തടമായി ഈ തടാകം പട്ടികപ്പെടുത്തിയിട്ടുണ്ട് ആഴം കുറഞ്ഞതായ ഈ തടാകത്തിലെ ജലനിരപ്പ് കാലത്തിനനുസരിച്ച് മാറുന്നു. ലവണങ്ങളും മാറിക്കൊണ്ടിരിക്കുന്ന ജലനിരപ്പും കാരണം, ഇറാഖിലെ ഈ ഏറ്റവും വലിയ ശുദ്ധജല തടാകത്തിന് അതിന്റെ പ്രധാന മത്സ്യയിനങ്ങളുടെ ശേഖരം നഷ്ടപ്പെട്ടു. തടാകത്തിന് ചുറ്റും വളരെ കുറച്ച് വിനോദസഞ്ചാര മേഖലകൾ മാത്രമേ ഉള്ളൂ.
ഭൂമിശാസ്ത്രം
വലത്ത്‌|ലഘുചിത്രം|250x250ബിന്ദു| 2010-ൽ എടുത്ത മിൽഹ് തടാകത്തിന്റെ  ഉപഗ്രഹ ചിത്രം "കെർബല ഗ്യാപ്പ്" എന്നും അറിയപ്പെടുന്ന ഈ തടാകത്തിന് ഏകദേശം 156234 ha വിസ്‌തൃതിയുണ്ട്. അത് അതിൻ്റെ തീരപ്രദേശം കുറച്ച് താഴ്ന്ന കുന്നുകളാൽ ചുറ്റപ്പെട്ടിരിക്കുന്നു. തടാകവും അതിനു ചുറ്റുപാടുമുള്ള പ്രദേശങ്ങളും 28-തൊട്ട് 56 മീറ്റർ വരെ ( അതായത് 92 തൊട്ട് 184 അടി വരെ) ഉയരത്തിലാണ് സ്ഥിതി ചെയ്യുന്നത്. മണൽ/മണൽ തടത്തിൽ ആഴത്തിൽ അടഞ്ഞ തടാകമാണിത്. തടാകത്തിന്റെ പടിഞ്ഞാറൻ താഴ്‌വരയിൽ സമൃദ്ധമായ വനമേഖലയുണ്ട്. അതിനടുത്തായി കായ്‌കനിത്തോട്ടങ്ങളുമുണ്ട്. അതിൻ്റെ കിഴക്ക്, തെക്ക് ഭാഗങ്ങളിലെ ഭൂപ്രദേശം പരന്ന വരണ്ട/അർദ്ധ മരുഭൂമിയാണ്. കായലിൽ വേലിയേറ്റസമയത്ത്‌ ചെളി അടിഞ്ഞുണ്ടാകുന്ന നദീമുഖപ്പരപ്പ്‌ അവിടത്തെ ഒരു പൊതു സവിശേഷതയാണ്.
തടാകം സ്ഥിതി ചെയ്യുന്നത് ബാഗ്ദാദിന്റെ 95 കിലോമീറ്റർ (59 മൈൽ) തെക്ക്-പടിഞ്ഞാറ് ആണ്. (കർബല ഗവർണറേറ്റിലെ കർബലയുടെ 10 കിലോമീറ്റർ (6.2 മൈൽ) പടിഞ്ഞാറ് ഭാഗത്ത്)
ചരിത്രം
യൂഫ്രട്ടീസ് നദിയിലെ വെള്ളപ്പൊക്കം നിയന്ത്രിക്കുന്നതിനുള്ള വെള്ളപ്പൊക്ക നിയന്ത്രണ നടപടിയായി 1970 കളുടെ അവസാന പകുതിയിലാണ് ഹൗർ അൽ ഹബ്ബാനിയയ്ക്ക് താഴെയായി ഈ തടാകം നിർമ്മിക്കപ്പെട്ടത്.
സവിശേഷതകൾ
ഹബ്ബനിയ തടാകത്തിന്റെ മജോറ എസ്കേപ്പിൽ നിന്ന് വഴിതിരിച്ചുവിട്ട അധിക വെള്ളത്തിൽ  നിന്നാണ് തടാകത്തിലേക്ക് വെള്ളം എത്തുന്നത്. വഴിതിരിച്ചുവിട്ട അധിക വെള്ളത്തിൻ്റെ ഒഴുക്ക് സിൻ-അൽ-തിബ്ബാൻ കനാൽ വഴി തിരിച്ചുവിടുന്നു. ഇത് ഒരു അർദ്ധ-മരുഭൂമി പ്രദേശത്ത് കൂടെ വിന്യസിച്ചിരിക്കുന്ന ഒരു ഇടുങ്ങിയ ചാനലാണ്. ഈ വഴിതിരിച്ചുവിടൽ വടക്കൻ പ്രദേശങ്ങളിൽ വെള്ളപ്പൊക്കം തടയുന്നു. ലിങ്ക് കനാലിൽ നിന്ന് വേണ്ടത്ര വെള്ളം ലഭിക്കാത്തതിന്റെ ഫലമായി മിൽഹ് തടാകത്തിലെ ലവണാംശം വർദ്ധിച്ചുകൊണ്ടിരിക്കുകയാണ്. പ്രദേശത്തിന്റെ ലാൻഡ്‌സാറ്റ് ഇമേജറിയെക്കുറിച്ചുള്ള ഒരു USGS പഠനമനുസരിച്ച്, ആഴം കുറഞ്ഞ തടാകത്തിന്റെ ജലനിരപ്പ് ഋതുക്കൾക്കനുസരിച്ച് ചാഞ്ചാടുന്നു, 1995, 2003, 2013 വർഷങ്ങളിൽ തടാകത്തിന്റെ വിസ്തീർണ്ണം ഗണ്യമായി കുറഞ്ഞു. 1993 മുതൽ, സദ്ദാം ഹുസൈന്റെ ഭരണകാലത്ത് തടാകത്തിലെ ജലത്തിന്റെ ആഴം ഏകദേശം 5 - 10 m വരെ കുറഞ്ഞതായി പ്രദേശവാസികൾ പറഞ്ഞു. ജലസേചനത്തിന് മുൻഗണന നൽകുന്ന ഹബ്ബനിയ തടാകത്തിൽ നിന്നുള്ള വെള്ളം അപര്യാപ്തമായതാണ് വിസ്തൃതി കുറയുന്നതിന് കാരണം. വഴിതിരിച്ചുവിടൽ 15 ദിവസത്തിലൊരിക്കൽ മാത്രമായി പരിമിതപ്പെടുത്തിയിരിക്കുന്നു. മുൻകാലങ്ങളിൽ വർഷം മുഴുവനും നടന്നിരുന്ന കായലിലെ മത്സ്യബന്ധന പ്രവർത്തനങ്ങളെയും ഇത് ബാധിച്ചിട്ടുണ്ട്. തൽഫലമായി, തടാകത്തിൽ അവശേഷിക്കുന്ന ഒരേയൊരു മത്സ്യയിനം കടലിൽ ജീവിക്കുന്ന "അൽ-ഷാനിക്" അല്ലെങ്കിൽ ഷാനക്, ( അകാന്തോപാഗ്രസ് സി.എഫ്. അറബിക്കസ് ) ആണ്. ആ മത്സ്യ ഇനം, സർക്കാർ ആണ് തടാകത്തിൽ സംഭരിച്ചത് എന്ന് റിപ്പോർട്ട് ചെയ്യപ്പെടുന്നു. ഗൾഫ് യുദ്ധകാലത്ത് ഈ പ്രദേശത്ത് ഒരു സൈനിക സ്ഥാപനം ഉണ്ടായിരുന്നു.
ജന്തുജാലങ്ങൾ
തടാകത്തിന്റെ പ്രദേശത്ത് ധാരാളം ശീതകാല ജലപക്ഷികൾ ഉണ്ട്. മർമറോനെറ്റ ആംഗുസ്റ്റിറോസ്ട്രിസ്, പോഡിസെപ്സ് ക്രിസ്റ്ററ്റസ്, പോഡിസെപ്സ് നിഗ്രിക്കോളിസ്, ഫാലക്രോകോറാക്സ് കാർബോ, പെലെക്കാനസ് ഓനോക്രോട്ടലസ്, മെർജെല്ലസ് ആൽബെല്ലസ്, ഫുലിക്ക അട്ര എന്നിവയാണ് അവിടെ റിപ്പോർട്ട് ചെയ്യപ്പെട്ട ചില സ്പീഷീസുകൾ. ഒരു സർവേ പ്രകാരം അവിടെ 42 ഇനം പക്ഷികൾ ഉണ്ടെന്ന് രേഖപ്പെടുത്തിയിട്ടുണ്ട്.
അവിടെ ഉണ്ടെന്ന് റിപ്പോർട്ട് ചെയ്യപ്പെട്ട സസ്തനികൾ ഇവയാണ്: റപ്പൽസ് ഫോക്സ് ( വൾപ്സ് റൂപ്പെല്ലി ), ഗോൾഡൻ കുറുക്കൻ ( കാനിസ് ഓറിയസ് ), ഇന്ത്യൻ ഗ്രേ മംഗൂസ് (ഉർവ എഡ്വാർഡ്സി), ജംഗിൾ ക്യാറ്റ് ( ഫെലിസ് ചൗസ് ), കാട്ടുപൂച്ച ( ഫെലിസ് സിൽവെസ്ട്രിസ് ).
ഗ്രന്ഥസൂചിക
വർഗ്ഗം:Coordinates on Wikidata വർഗ്ഗം:ഇറാഖ്
മിൽട്ടൺ ആന്റണി
ആദ്യകാല ജീവിതവും വിദ്യാഭ്യാസവും
1789 ആഗസ്റ്റ് 7-ന് ജെയിംസ് ആന്റണി (1752-1815) എന്ന സൈനിക ഉദ്യോഗസ്ഥന്റെയും ആൻ ടേറ്റിന്റെയും (1752-1834) മകനായി ആന്റണി ജനിച്ചു. പതിനാറാം വയസ്സിൽ, ജോയൽ അബോട്ടിന്റെ കീഴിൽ അദ്ദേഹം ഒരു അപ്രന്റീസ്ഷിപ്പ് ആരംഭിച്ചു, മൂന്ന് വർഷത്തിന് ശേഷം അദ്ദേഹം യൂണിവേഴ്സിറ്റി ഓഫ് പെൻസിൽവാനിയ സ്കൂൾ ഓഫ് മെഡിസിനിൽ ചേർന്നു. സാമ്പത്തിക കാരണങ്ങളാൽ ആന്റണിക്ക് ഒരു കോഴ്‌സിൽ മാത്രമേ പങ്കെടുക്കാൻ കഴിഞ്ഞുള്ളൂ, അതിനാൽ ഡിപ്ലോമ ഇല്ലാതെ തന്നെ നേരത്തെ പോകേണ്ടി വന്നു.
1809-ൽ, ആന്റണി നാൻസി ഗോഡ്‌വിനെ വിവാഹം കഴിച്ചു, അവരിൽ പതിനൊന്ന് കുട്ടികളുണ്ടായി, അവരിൽ ഒരാൾ യുഎസ് പ്രതിനിധി എഡ്വിൻ ലെ റോയ് ആന്റണിയുടെ പിതാവായിരുന്ന മിൽട്ടൺ ആന്റണി ജൂനിയർ ആണ്.
ലോകത്തിലെ ആദ്യത്തെ തോറാക്കോട്ടമി
മോണ്ടിസെല്ലോയിലും ന്യൂ ഓർലിയൻസിലും മെഡിസിൻ പരിശീലിച്ച ശേഷം, ആന്റണി അഗസ്റ്റയിൽ സ്ഥിരതാമസമാക്കി, അവിടെ വെച്ച് 1821-ൽ പൾമണറി ഹെമൻജിയോപെറിസൈറ്റോമ ബാധിക്കു പതിനേഴു വയസ്സുള്ള ഒരു ആൺകുട്ടിക്ക് ലോകത്തിലെ ആദ്യത്തെ വിജയകരമായ "തോറാക്കോട്ടമി" നടത്തി. സുഖം പ്രാപിച്ച് നാല് മാസത്തിന് ശേഷം, രോഗി അഞ്ചാംപനി ബാധിച്ച് മരിച്ചു. 1823-ൽ ഫിലാഡൽഫിയ ജേണൽ ഓഫ് മെഡിക്കൽ ആൻഡ് ഫിസിക്കൽ സയൻസസിൽ "Case of Extensive Caries of the Fifth and Sixth Ribs, and Disorganization of the Greater Part of the Right Lobe of the Lungs (അഞ്ചാമത്തെയും ആറാമത്തെയും വാരിയെല്ലുകളുടെ വിപുലമായ ക്ഷയരോഗം, ശ്വാസകോശത്തിന്റെ വലത് ഭാഗത്തിന്റെ വലിയ ഭാഗത്തിന്റെ അസ്വാസ്ഥ്യം) എന്ന പേരിൽ അദ്ദേഹം തന്റെ തോറാക്കോട്ടമിയുടെ ഫലങ്ങൾ പ്രസിദ്ധീകരിച്ചു.
ജോർജിയയിലെ മെഡിക്കൽ കോളേജിന്റെ സ്ഥാപനം
1822-ൽ ആന്റണി, മെഡിക്കൽ പ്രൊഫഷനിൽ പ്രവേശനത്തിനുള്ള മാനദണ്ഡം വേണ്ടത്ര ഇല്ലെന്ന് വാദിച്ചു, കോഴ്‌സ് ആവശ്യകതകൾ കാലാവധിയിലും വൈവിധ്യത്തിലും വ്യാപിപ്പിക്കണമെന്നും കൂടുതൽ പ്രായോഗിക പരിശീലനം വേണമെന്നും വിശ്വസിച്ചു. വ്യക്തിഗത മെഡിക്കൽ സൊസൈറ്റികൾ സ്ഥാപിക്കുന്നതിനും ആന്റണി വാദിച്ചു, 1825-ൽ സ്റ്റേറ്റ് ബോർഡ് ഓഫ് മെഡിക്കൽ എക്സാമിനർസ് നിയമിക്കാൻ സംസ്ഥാന നിയമസഭയോട് അഭ്യർത്ഥിച്ചു. അദ്ദേഹത്തിന്റെ അഭ്യർത്ഥന അനുവദിച്ചതിനുശേഷം അദ്ദേഹം ബോർഡിന്റെ ആദ്യത്തെ പ്രസിഡന്റായി.
ബോർഡ് സ്ഥാപിച്ച് മൂന്ന് വർഷത്തിന് ശേഷം, ജോർജിയയിലെ മെഡിക്കൽ അക്കാദമി സ്ഥാപിക്കുന്നതിനായി ജോസഫ് ആഡംസ് ഈവ്, ജോസഫ് ആഡംസ് ഈവ് എന്നിവരോടൊപ്പം വീണ്ടും നിയമനിർമ്മാണസഭയിലേക്ക് അപേക്ഷിച്ചു. 1828 ഡിസംബർ 20-ന് ഗവർണർ ജോൺ ഫോർസിത്ത് സ്കൂളിന്റെ ചാർട്ടറിൽ ഒപ്പുവെച്ചപ്പോൾ അത് സ്ഥാപിതമായി. ഇഗ്നേഷ്യസ് പി. ഗാർവിൻ, ലൂയിസ് ഡിസോഷർ ഫോർഡ് എന്നിവരോടൊപ്പം ആദ്യത്തെ മൂന്ന് ഫാക്കൽറ്റി അംഗങ്ങളിൽ ഒരാളായി ആന്റണി സേവനമനുഷ്ഠിച്ചു. ഒരു വർഷത്തെ കോഴ്സുകൾക്ക് ശേഷം ബാച്ചിലർ ഓഫ് മെഡിസിൻ ബിരുദം നൽകാൻ അക്കാദമിക്ക് അധികാരമുണ്ടായിരുന്നു.
കോളേജിന്റെ വിജയത്തിനുശേഷം, ബിരുദാനന്തര ബിരുദം നേടിയ ശേഷം ഡോക്ടർ ഓഫ് മെഡിസിൻ നൽകാൻ ആന്റണിയും മറ്റ് അധ്യാപകരും നിയമസഭയോട് ആവശ്യപ്പെട്ടു. 1829-ൽ ആന്റണി എക്സിക്യൂട്ടീവ് കമ്മിറ്റി അംഗമായി തിരഞ്ഞെടുക്കപ്പെട്ടു, 1832 മുതൽ 1839 വരെ അദ്ദേഹം ഇൻസ്റ്റിറ്റ്യൂട്ടുകളുടെയും പ്രാക്ടീസ് മെഡിസിൻ, മിഡ്‌വൈഫറി, സ്ത്രീകളുടെയും കുട്ടികളുടെയും രോഗങ്ങൾ എന്നിവയുടെ പ്രൊഫസറായും സേവനമനുഷ്ഠിച്ചു. 1835-ൽ ആന്റണി അതിന്റെ ട്രസ്റ്റി ബോർഡിന്റെ വൈസ് പ്രസിഡന്റായി നിയമിതനായി.
അവലംബം
വർഗ്ഗം:അമേരിക്കൻ ഭിഷഗ്വരർ വർഗ്ഗം:1839-ൽ മരിച്ചവർ വർഗ്ഗം:1789-ൽ ജനിച്ചവർ
സൽമാ യാഖൂബ്
ബ്രിട്ടണിലെ പ്രശസ്‌ത മനുഷ്യാവകാശ പ്രവർത്തക, രാഷട്രീയ നേതാവ്‌, എന്നീ നിലകളിൽ പ്രസിദ്ധയാണ് സൽമാ യാഖൂബ് . ബ്രിട്ടണിലെ മഴവിൽ രാഷട്രീയ കൂട്ടായ്‌മയായ ബ്രിട്ടനിലെ റെസ്‌പെക്ട്‌ പാർട്ടിയുടെ ചെയർപേഴ്‌സണായിരുന്നു സൽമ. ബർമിങ്‌ ഹാം യുദ്ധവിരുദ്ധ കൂട്ടായ്‌മയുടെ നേതാവായ ഇവർ 2003 ൽ ലണ്ടനിൽ നടന്ന യുദ്ധവിരുദ്ധ റാലിക്ക്‌ നേതൃത്വം കൊടുത്തു. ബർമിഗ് ഹാം സിറ്റി കൗൺസിലറായിരുന്നു. ബർമിഗ് ഹാം സെന്റ്രൽ മോസ്‌കിന്റെ പ്രഭാഷകയുമാണ്. പലസ്തീൻ വിഷയത്തിൽ സജീവമായി ഇടപെടുന്ന സൽമ, ബ്രിട്ടീഷ് പൊതുമണ്ഡലത്തിലെ ഏറ്റവും ശ്രദ്ധേയയായ മുസ്‌ലിം വനിത എന്ന് വിശേഷിപ്പിക്കപ്പെട്ടിട്ടുണ്ട്.
ജീവിതരേഖ
1960 ൽ പാകിസ്താനിൽ നിന്നും കുടിയേറിയ മുഹമ്മദ് യാഖൂബിന്റെയും ഗുൽസർദാ യാഖൂബിന്റെയും പുത്രിയായി ബ്രിട്ടനിലെ ബ്രാഡ് ഫോർഡിൽ 1971 ൽ ജനിച്ചു. പിതാവ് റിട്ട. പോസ്റ്റ് ഓഫീസർ ആണ്. രണ്ട് സഹോദരിമാരും നാല് സഹോദരന്മാരുമുണ്ട്. പിന്നീട് ബർമിഗ്ഹാമിലേക്ക് കുടുംബം താമസം മാറ്റി. വളരെ ദാരിദ്ര്യം മുറ്റിയ ജീവിത സാഹചര്യമായിരുന്നു കുടുംബത്തിനുണ്ടായിരുന്നത്. അവിടെയാണ് അവർ വളർന്നത്. ചെറുപ്പത്തിലെ അൽപം തെറിച്ച പെണ്ണായി അവർ സ്വയം വിശേഷിപ്പിച്ചിരുന്നു. ഫുട്‌ബോൾ ഇഷ്ടവിനോദമായിരുന്നു. ആസ്റ്റം യൂണിവേഴ്‌സിറ്റിയിൽ നിന്ന് ബയോ കെമിസ്ട്രിയും സൈക്കോളജിയും പഠിച്ചു. തുടർന്ന് മനോരോഗചികിത്സക എന്ന യോഗ്യത കരസ്ഥമാക്കി. 24ാം വയസ്സിൽ വിവാഹിതയായി. ഡോക്ടറായ ആഖിൽ ചൗദരിയായിരുന്നു ഭർത്താവ്. ഇവർക്ക് മൂന്ന് ആൺകുട്ടികളാണുള്ളത്. സെപ്റ്റംബർ 11 ആക്രമത്തിന് ശേഷമാണ് രാഷ്ടീയ സാമൂഹിക രംഗത്ത് സജീവമായത്.
2010 പൊതു തെരഞ്ഞെടുപ്പ്
2010 ലെ ബ്രിട്ടൺ പൊതു തെരഞ്ഞെടുപ്പിൽ റെസ്പക്റ്റ് പാർട്ടിക്ക് വേണ്ടി മത്സരിച്ചപ്പോൾ റോജർ ഗോഡ്‌സിഫ് തന്നെയായിരുന്നു എതിർ സ്ഥാനാർഥി. തെരഞ്ഞെടുപ്പിൽ പരാജയപ്പെട്ടുവെങ്കിലും നില മെച്ചപ്പെടുത്താനായി. ഈ തെരഞ്ഞെടുപ്പിൽ 12,240 വോട്ട് ലഭിച്ചു. മുൻ തെരഞ്ഞെടുപ്പിനേക്കാൾ വർദ്ദിച്ച 13.9 ശതമാനം വോട്ടിൽ 11.7 ശതമാനം വോട്ടും ലേബർ പാർട്ടിയിൽ നിന്നും റെസ്‌പെക്ട് പാർട്ടിയിലേക്ക് തിരിയുകയായിരുന്നു. കഴിവുള്ള രാഷ്ട്രീയ നേതാവാണെന്ന് എതിർപക്ഷ നേതാക്കൾ പോലും സൽമാ യാഖൂബിനെ കുറിച്ച് വിലയിരുത്തുകയുണ്ടായി. ഇതേ തെരഞ്ഞെടുപ്പ് പ്രചാരണം ശക്തമായി മുന്നോട്ട് പോകവേ ലേബർ പാർട്ടി തന്നെ രണ്ട് സുരക്ഷിത സീറ്റിലേക്ക് സൽമയെ ക്ഷണിച്ചെങ്കിലും ആദർശം അടിയറവ് പറഞ്ഞ് സ്ഥാനം ആവശ്യമില്ലെന്ന് പറഞ്ഞ് ഓഫർ നിരസിക്കുകയായിരുന്നു.
കൗൺസിൽ സ്ഥാനത്യാഗം
2011 ജൂലൈ 7 ന് ആരോഗ്യപരമായ പ്രയാസങ്ങൾ കാരണം കൗൺസിലർ പദവിയിൽ നിന്ന് ഒഴിഞ്ഞു. 2012 സെപ്റ്റംബർ 11 ന് റെസ്‌പെക്ട് പാർട്ടിയിൽ നിന്നും രാജി വെച്ചു. പാർട്ടി നേതാവയ ജോർജ്ജ ഗാലവെയുമായിയുണ്ടായ അഭിപ്രായ വ്യത്യാസങ്ങളെ തുടർന്നായിരുന്നു രാജി. മൂല്യങ്ങളിൽ ഉറച്ചു നിൽക്കുന്നതായി അതിൽ യാതൊരു വിധ വിട്ടു വീഴ്ചക്കും സന്നദ്ധമല്ലെന്ന നിലപാടിനെ തുടർന്നായിരുന്നു സൽമായുടെ രാജി. രാജി വെച്ചെങ്കിലും രാഷ്ട്രീയ രംഗത്ത് നിന്ന് പിന്നാക്കം പോവരുതെന്ന് വിവിധ രാഷ്ടീയ നിരീക്ഷകർ ആവശ്യപ്പെടുകയുണ്ടായി. രാഷ്ട്രീയപരമായ കാരണങ്ങളാൽ വധഭീഷണിയും സൽമാ യാഖൂബ് നേരിട്ടുണ്ട്. ജൂലിയൻ അസാൻജിനെതിരെയുള്ള ലൈംഗികാരോപണക്കേസ് ബലാത്സംഗമെന്ന് പറയാനാവില്ലെന്ന് സമർഥിച്ച് അസാൻജിനെ പിന്തുണച്ച റെസ്‌പെക്റ്റ് പാർട്ടി എംപിയായ ജോർജ് ഗാലവേയുടെ നിലപാടിനെതിരായിരുന്നു സൽമാ. കുറ്റാരോപിതനായ ആളുടെ കുറ്റം തെളിയിക്കപ്പെടുന്നതുവരെ അയാൾ കുറ്റവാളിയല്ലെങ്കിലും, ആരോപണം ഉന്നയിക്കുന്ന ഇരയുടെ വാദങ്ങളെ നിരാകരിച്ച് ഇരയെ മാനസികമായി വേദനിപ്പിക്കുന്നതും ശരിയല്ലെന്ന വീക്ഷണക്കാരിയായിരുന്നു അവർ.
അംഗീകാരം
2006 മികച്ച സാമൂഹിക സേവനത്തിനുള്ള ലോയിഡ്‌സ് ടി.ബി.എസ് ഏഷ്യൻ ജുവൽ അവാർഡ് കരസ്ഥമാക്കി. ഹാർപേഴ്‌സ് ബസാർ മാഗസിനിൽ ബ്രിട്ടിനിലെ മികച്ച 30 വനിതകളിലൊരാളായി പട്ടിക ചേർത്തിരുന്നു. 2008 ൽ ബർമിങ് ഹാം പോസ്റ്റ് നടത്തിയ വോട്ടെടുപ്പിൽ രഗരത്തിലെ സ്വാധീനിച്ച 50 വനിതകളുടെ പട്ടികയിൽ പതിനൊന്നാം സ്ഥാനം സൽമാ യാഖൂബിനായിരുന്നു. . ഇതേ വർഷം തന്നെ ഡെയ്‌ലി ടെലഗ്രാഫ് നടത്തിയ ഠീു 100 ഹലള േംശിഴലെൃ പട്ടികയിലും സ്ഥാനം പിടിച്ചിരുന്നു. 2009 ൽ ദ ടൈംസ് പത്രവും ഇമെൽ മാഗസിനുമായി ചേർന്ന് ഇക്വാലിറ്റി ആന്റ് ഹ്യൂമൺ റൈറ്റ്‌സ് കമ്മീഷൻ നടത്തിയ അന്വേഷണത്തിൽ മുസ്ലിം സ്ത്രീ ശക്തി പട്ടികയിൽ ഉൾപ്പെട്ടു.
ബി.ബി.സി വൺ ന്റെ ക്വൊസ്റ്റ്യൻ ടൈമിൽ ആറു തവണ പ്രത്യക്ഷപ്പെട്ടിട്ടുണ്ട്. Ben Bradshaw, Jeremy Hunt, Katie Hopkins and Toby Youn-g തുടങ്ങിയ പ്രമുഖരോടൊപ്പമുള്ള പാനലിൽ അണിനിരന്നിട്ടുണ്ട്.
കേരളത്തിൽ
കേരളത്തിൽ 2013 മെയ് 19 ന് സോളിഡാരിറ്റി പത്താം വാഷിക പൊതു സമ്മേളനം ഉദ്ഘാടനം ചെയ്യാനായി എത്തി. കോഴിക്കോട് കടപ്പുറത്ത് നടന്ന് സമ്മേളനത്തിൽ സംസാരിച്ചു. നോർമൻ ഫിങ്കൽസ്റ്റീൻ, സാറാ മറുസെക് എന്നീ മനുഷ്യാവകാശ പ്രവർത്തരും കൂടെ യുണ്ടായിരുന്നു.
തോമസ് ആഷ്ബി (ഡോക്ടർ)
ഒരു അമേരിക്കൻ സർജനും എഴുത്തുകാരനും രാഷ്ട്രീയക്കാരനും മേരിലാൻഡ് ഹൗസ് ഓഫ് ഡെലിഗേറ്റ്സിലെ അംഗവുമായിരുന്നു തോമസ് ആൽമണ്ട് ആഷ്ബി (നവംബർ 18, 1848 - ജൂൺ 26, 1916). അദ്ദേഹത്തിന്റെ മരണസമയത്ത്, സംസ്ഥാന നിയമസഭയിൽ സേവനമനുഷ്ഠിച്ച ഏക മേരിലാൻഡ് സർവകലാശാല ഫാക്കൽറ്റി അംഗമായിരുന്നു അദ്ദേഹം.
ജീവചരിത്രം
വിർജീനിയയിലെ വാറൻ കൗണ്ടിയിൽ ജനിച്ച ആഷ്ബി, വാഷിംഗ്ടൺ ആൻഡ് ലീ യൂണിവേഴ്സിറ്റിയിൽ ക്ലാസിക്കുകൾ, ആധുനിക ഭാഷകൾ, രസതന്ത്രം എന്നിവ പഠിച്ചു. തുടർന്ന്, മേരിലാൻഡ് യൂണിവേഴ്സിറ്റിയിൽ നിന്ന് വൈദ്യശാസ്ത്രം പഠിച്ചു, 1873 ൽ എംഡി ബിരുദം നേടി ഗൈനക്കോളജിസ്റ്റായി പ്രാക്ടീസ് ചെയ്തു. 1877-ൽ മേരിലാൻഡ് മെഡിക്കൽ ജേണലിന്റെ സ്ഥാപകരിൽ ഒരാളായിരുന്നു അദ്ദേഹം. 1878-ൽ പോകുന്നതിനുമുമ്പ് അദ്ദേഹം യൂണിവേഴ്സിറ്റി ഓഫ് മേരിലാൻഡ് മെഡിക്കൽ ഡിപ്പാർട്ട്മെന്റിൽ വിവിധ സ്ഥാനങ്ങൾ വഹിച്ചു. ആഷ്ബിയുടെ നേതൃത്വത്തിൽ 1882-ൽ ബാൾട്ടിമോറിൽ വനിതാ മെഡിക്കൽ കോളേജ് സ്ഥാപിതമായി. ബാൾട്ടിമോർ മെഡിക്കൽ കോളേജിൽ 1882 മുതൽ 1897 വരെ ഒബ്‌സ്റ്റട്രിക്‌സ് ചെയർ ആയും 1889 മുതൽ 1897 വരെ സ്ത്രീകളുടെയും കുട്ടികളുടെയും രോഗങ്ങളുടെ ചെയർ ആയും അദ്ദേഹം സേവനമനുഷ്ഠിച്ചു. 1897-ൽ മേരിലാൻഡ് സർവകലാശാലയിലെ മെഡിക്കൽ ഡിപ്പാർട്ട്‌മെന്റിൽ സ്ത്രീകളുടെ രോഗങ്ങളുടെ പ്രൊഫസറായും അദ്ദേഹം ജോലി ചെയ്തു.
പ്രൊഫഷണൽ മെഡിക്കൽ അസോസിയേഷനുകളിൽ അദ്ദേഹം സജീവമായിരുന്നു. അമേരിക്കൻ മെഡിക്കൽ അസോസിയേഷൻ, അമേരിക്കൻ കോളേജ് ഓഫ് സർജൻസ്, അമേരിക്കൻ ഗൈനക്കോളജിക്കൽ സൊസൈറ്റി എന്നിവയുടെ ഫെല്ലോ ആയിരുന്നു അദ്ദേഹം. മേരിലാൻഡിലെ മെഡിക്കൽ ആൻഡ് സർജിക്കൽ ഫാക്കൽറ്റിയുടെ പ്രസിഡന്റായിരുന്നു അദ്ദേഹം.
1909-ൽ മേരിലാൻഡ് ഹൗസ് ഓഫ് ഡെലിഗേറ്റിലേക്ക് ആഷ്ബി തിരഞ്ഞെടുക്കപ്പെട്ടു. അദ്ദേഹത്തിന്റെ നിയമനിർമ്മാണ ജീവിതം ആരോഗ്യപ്രശ്നങ്ങളിൽ ശ്രദ്ധ കേന്ദ്രീകരിച്ചു. ശുചിത്വ സമിതിയുടെ ചെയർമാനായിരുന്ന അദ്ദേഹം, ശുദ്ധമായ ഭക്ഷണം, മാനസിക രോഗികളുടെ പരിചരണം, സ്റ്റേറ്റ് ബോർഡ് ഓഫ് ഹെൽത്തിന്റെ അധികാരങ്ങൾ വർധിപ്പിക്കൽ എന്നിവ ഉൾപ്പെടെയുള്ള ബില്ലുകൾ അവതരിപ്പിച്ചു. പിന്നീട് 1912 ൽ വാഷിംഗ്ടണിൽ നിന്നും ലീയിൽ നിന്നും എൽ എൽ ഡി ലഭിച്ചു.
യുണൈറ്റഡ് സ്റ്റേറ്റ്സ് ആഭ്യന്തരയുദ്ധത്തെക്കുറിച്ച് ആഷ്ബി നിരവധി പുസ്തകങ്ങൾ എഴുതിയിട്ടുണ്ട്. ആഷ്ബി, 1862-ൽ ആഭ്യന്തരയുദ്ധത്തിൽ കൊല്ലപ്പെട്ട ഒരു കോൺഫെഡറേറ്റ് ജനറലായ തന്റെ ബന്ധുവായ ടർണർ ആഷ്ബിയുടെ ജീവചരിത്രം, ലൈഫ് ഓഫ് ടർണർ ആഷ്ബി എന്ന പേരിലും, ഷെനാൻഡോവ താഴ്വരയിലെ ആഭ്യന്തരയുദ്ധ പ്രവർത്തനങ്ങളെക്കുറിച്ചുള്ള ഒരു പുസ്തകമായThe Valley Campaigns Being the Reminiscences of a Non-Combatant While Between the Lines in the Shenandoah Valley During the War of the States എന്നിവയും രചിച്ചു.
1916 ൽ മേരിലാൻഡിലെ ബാൾട്ടിമോറിൽ വച്ച് ആഷ്ബി അന്തരിച്ചു.
സ്വകാര്യ ജീവിതം
കെന്റക്കിയിൽ നിന്നുള്ള മേരി കണ്ണിംഗ്ഹാമിനെ 1877-ൽ ആഷ്ബി വിവാഹം കഴിച്ചു, അവർക്ക് അഞ്ച് പെൺമക്കളുണ്ടായിരുന്നു.
അവലംബം
വർഗ്ഗം:1916-ൽ മരിച്ചവർ വർഗ്ഗം:1848-ൽ ജനിച്ചവർ
പുള്ളിച്ചീലൻ
അവലംബം
വർഗ്ഗം:കേരളത്തിലെ മത്സ്യങ്ങൾ വർഗ്ഗം:ശുദ്ധജല മത്സ്യങ്ങൾ വർഗ്ഗം:പരലുകൾ
റീജിയണൽ സയൻസ് സെന്റർ, ചാലക്കുടി
കേരളത്തിലെ തൃശ്ശൂർ ജില്ലയിലെ ചാലക്കുടിയിൽ സ്ഥിതിചെയ്യുന്ന ഒരു സയൻസ് മ്യൂസിയമാണ് റീജിയണൽ സയൻസ് സെന്റർ, ചാലക്കുടി. 2021 ൽ ഇത് പ്രവര്ത്തനം ആരംഭിച്ചു.
ലക്ഷ്യം
പൊതുജനങ്ങൾക്കിടയിൽ പ്രത്യേകിച്ചും വിദ്യാർത്ഥികളിൽ ശാസ്ത്രത്തെക്കുറിച്ചും അടിസ്ഥാന തത്വങ്ങളെക്കുറിച്ചും കൂടുതൽ അറിവ് നൽകുന്നതു ലക്ഷ്യമിട്ടാണ് സർക്കാർ റീജിയണൽ സയൻസ് സെന്റർ ആരംഭിച്ചിരിക്കുന്നത്. കേരള സ്റ്റേറ്റ് സയൻസ് ആൻഡ് ടെക്നോളജി മ്യൂസിയത്തിന് (കെഎസ്എസ്ടിഎം) കീഴിൽ വരുന്ന ഈ കേന്ദ്രം ശാസ്ത്രത്തിൽ പരീക്ഷണങ്ങളും ഗവേഷണ പരിപാടികളും നടത്താൻ വിദ്യാർത്ഥികളെ പ്രാപ്തരാക്കും.
യുവാക്കളിൽ പുതിയ ആശയങ്ങൾ പരിപോഷിപ്പിക്കുന്നതിനും അന്വേഷണാത്മക വീക്ഷണം വികസിപ്പിക്കുന്നതിനുമുള്ള സൗകര്യങ്ങൾ പ്രദാനം ചെയ്യുന്നതു ലക്ഷ്യമിട്ട് നാഷണൽ കൗൺസിൽ ഓഫ് സയൻസ് മ്യൂസിയതിന്റെ ഇന്നൊവേഷൻ ഹബ്ബുകളിൽ ഓണ് കൂടിയാണ് ചാലക്കുടി റീജിയണൽ സയൻസ് സെന്റർ.
ചരിത്രം
2010 ലാണ് ചാലക്കുടി റീജിയണൽ സയൻസ് സെന്റർ നിർമ്മാണത്തിന് അടിത്തറ പാകിയത്. 2021 ഫെബ്രുവരിയിൽ ഇത് പ്രവർത്തനം ആരംഭിച്ചു.
കേന്ദ്രം
കേരളത്തിലെ മൂന്നാമത്തെ (മറ്റുള്ളവയിൽ ഒന്ന് കോഴിക്കോടും മറ്റേത് തിരുവനന്തപുരത്തും സ്ഥിതി ചെയ്യുന്നു) റീജിയണൽ സയൻസ് സെന്ററും, കേരള സംസ്ഥാന ശാസ്ത്ര സാങ്കേതിക മ്യൂസിയത്തിന്റെ ആദ്യ ഉപകേന്ദ്രവുമാണ് ചാലക്കുടി സയൻസ് സെന്റർ.
സൌകര്യങ്ങൾ
കുട്ടികൾക്കുള്ള സയൻസ് ഗാലറി, സയൻസ് പാർക്ക്, 3 ഡി തീയറ്റർ എന്നീ സൌകര്യങ്ങൾ ഇവിടെ നിലവിൽ ലഭ്യമാണ്. ഇതിൽ 5000 സ്ക്വയർ ഫീറ്റ് എരിയയുള്ള പ്ലാനറ്റോറിയമാണ് പ്രധാന ആകർഷണം. 3 ഡി തീയറ്റർ ലാർജ് ഫോർമാറ്റ് ഫിലിം പ്രൊജക്ഷൻ സംവിധാനത്തോടെയുള്ളതാണ്. ഒരേ സമയം 200 പേർക്ക് പ്ലാനറ്റോറിയം തിയേറ്ററിലുള്ള പ്രദർശനം കാണാം. സയൻസ് ഗാലറികൾ, 3 ഡി തിയേറ്റർ, ഇന്നവേഷൻ ഹബ്, ഓഫീസ് കോംപ്ലക്സ് എന്നിവ ഉൾപ്പെടുന്ന ഗാലറി ബിൽഡിംഗ് ബ്ലോക്ക് 27000 ചതുരശ്ര അടി വിസ്തീർണ്ണം ഉള്ളതാണ്. 3 നിലകളിലാണ് കേന്ദ്രം.
ലക്ഷ്യമിട്ട നാല് സയൻസ് ഗാലറികളിൽ പോപ്പുലർ സയൻസ് ഗാലറി, മാത്തമാറ്റിക്‌സ് ഗാലറി എന്നിവ നിലവിൽ പ്രവർത്തന സജ്ജമാണ്.
വിദ്യാർത്ഥികൾക്ക് ശാസ്ത്ര അഭിരുചി വളർത്തുന്നതിനുള്ള വിവിധ പരിപാടികൾ സംഘടിപ്പിക്കുന്നതിന് ഒരുക്കിയിട്ടുള്ള ഇന്നവേഷൻ ഹബിന് നേതൃത്വം നല്കുന്നത് നാഷണൽ കൗൺസിൽ ഓഫ് സയൻസ് മ്യൂസിയം ആണ്. ഇന്നൊവേഷൻ ഹബിന്റെ ഭാഗമായി സയൻസ് ലൈബ്രറി, സയൻസ് സംബന്ധമായ വിഷയങ്ങളിൽ വിദ്യാർത്ഥികൾക്ക് വിവിധ പഠന ക്ലാസുകൾ, പ്രത്യേക വിഷയങ്ങളിൽ ഹ്രസ്വകാല പരിശീലനം എന്നിവ നൽകും.
സെന്ററിൽ, അനന്തമായ ഇടനാഴികളും അനന്തമായ പ്രതിബിംബങ്ങളുമുള്ള ഒരു മിറർ മേസ് സ്ഥാപിക്കാനുള്ള നടപടികളും തുടരുകയാണ്. സംസ്ഥാനത്ത് ഇത്തരത്തിലുള്ള ആദ്യ സംരംഭം ആയിരിക്കും ഇത്.
സ്ഥാനം
തൃശ്ശൂർ ജില്ലയിലെ ചാലക്കുടിയിൽ, പനമ്പിള്ളി മെമ്മോറിയൽ ഗവൺമെന്റ് കോളേജിന് സമീപത്തുള്ള നാല് ഏക്കർ ഭൂമിയിലാണ് കേന്ദ്രം സ്ഥിതിചെയ്യുന്നത്.
പ്രവേശന നിരക്ക്
മുതിർന്നവർക്ക് ഇരുപതു രൂപ, നാല് മുതൽ പന്ത്രണ്ടു വയസ് വരെയുള്ള കുട്ടികൾക്ക് പത്ത് രൂപ എന്നിങ്ങനെ പ്രവേശന നിരക്ക് ഉള്ള സയൻസ് സെന്ററിൽ നാല് വയസിന് താഴെയുള്ള കുട്ടികൾക്ക് പ്രവേശനം സൗജന്യമായിരിക്കും.
അവലംബം
വർഗ്ഗം:ഇന്ത്യയിലെ സയൻസ് മ്യൂസിയങ്ങൾ വർഗ്ഗം:കേരളത്തിലെ സാങ്കേതികസ്ഥാപനങ്ങൾ
പേരയം ഗ്രാമപഞ്ചായത്ത്
കൊല്ലം ജില്ലയിൽ കൊല്ലം താലൂക്കിൽ ചിറ്റുമല ബ്ളോക്ക് പരിധിയിൽ വരുന്ന ഗ്രാമ പഞ്ചായത്താണ് പേരയം. 1953 ൽ നിലവിൽ വന്ന പേരയം ഗ്രാമപഞ്ചായത്ത് സമുദ്രനിരപ്പിൽ നിന്നും ഏകദേശം 23 മീറ്റർ ഉയരത്തിലാണ്. ലോകത്തിൽ വത്തിക്കാൻ കഴിഞ്ഞാൽ 100 % ലത്തീൻ കത്തോലിക്കർ അധിവസിക്കുന്ന പടപ്പക്കര ഈ പഞ്ചായത്തിൽ ഉൾപ്പെടുന്നു
അതിരുകൾ
പഞ്ചായത്തിന്റെ അതിരുകൾ മൺട്രോതുരത്ത്, തെക്കേ കല്ലട, കുണ്ടറ, പെരിനാട്, എന്നീ പഞ്ചായത്തുകളാണ്‌.
അവലംബം
http://www.trend.kerala.gov.in http://lsgkerala.in/perayampanchayat Census data 2001
വർഗ്ഗം:കൊല്ലം ജില്ലയിലെ ഗ്രാമപഞ്ചായത്തുകൾ
വടശ്ശേരിക്കര പാലം
വടശ്ശേരിക്കര പാലം പത്തനംതിട്ട ജില്ലയിലെ റാന്നി താലൂക്കിലുള്ള വടശ്ശേരിക്കരയിൽ പമ്പാനദിക്കു കുറുകെയുള്ള പാലമാണിത്. ബംഗ്ലാംകടവു പാലം എന്നാണിത് അറിയപ്പെടുന്നത്. റാന്നിയിൽനിന്നും വടശ്ശേരിക്കരയ്ക്കുള്ള എളുപ്പവഴിയാണിത്. ,
വർഗ്ഗം:പത്തനംതിട്ട ജില്ലയിലെ പാലങ്ങൾ വർഗ്ഗം:കേരളത്തിലെ പാലങ്ങൾ
ശംബുകൻ
ഹിന്ദു പുരാണമായ രാമായണത്തിലെ ഒരു കഥാപാത്രമാണ് ശംബുകൻ. ശ്രീരാമന്റെ സിംഹാസനാരോഹണത്തിന്ന് ശേഷം ഒരു നാൾ ഒരു ബ്രാഹ്മണൻ തന്റെ കുഞ്ഞിന്റെ ജഡവുമായി രാമന്റെയടുത്തെത്തുന്നു. ഇതിന്റെ കാരണം തേടിപ്പോയ രാമൻ ശംബുകൻ എന്ന ശൂദ്ര സന്യാസി തപസ്സനുഷ്ട്ടിക്കുന്നതാണ് തന്റെ യശസ്സ് കെടാൻ കാരണമെന്ന് മനസ്സിലാക്കി ശംബുകന്റെ തല വെട്ടിമാറ്റുന്നതാണ് കഥ.
വർഗ്ഗം:രാമായണത്തിലെ കഥാപാത്രങ്ങൾ
എഴുത്താണിക്കണ്ടൽ
റൈസോഫോറേസീ സസ്യകുടുംബത്തിലെ ഒരു കണ്ടൽച്ചെടിയാണ് എഴുത്താണിക്കണ്ടൽ.. തെക്ക്, തെക്ക് കിഴക്കൻ എഷ്യയിലെതീരപ്രദേശത്തു കണ്ടുവരുന്നു.
വിവരണം
കുറ്റിച്ചെടിയെന്നോ ചെറുമരമെന്നോ പറയാവുന്ന, 10 മീറ്റർ വരെ ഉയരത്തിൽ വളരുന്ന ഒരു ചെടിയാണിത്. തടിക്ക് ചാരമോ തവിട്ടോ നിറമാണ്. പൂക്കൾക്ക് വെള്ള നിറമാണ്. നീണ്ടുരുണ്ട കായകൾ 25 സെന്റീമീറ്റർ വരെ നീളത്തിൽ വളരുന്നു.
ഭീഷണി
1980 -നുശേഷം കണ്ടൽച്ചെടികൾ വളരുന്ന ഇടങ്ങൾക്ക് 23 ശതമാനത്തോളം കുറവു വന്നത് ഈ ചെടിയുടെ എണ്ണത്തിലും വളരുന്ന ഇടങ്ങളുടെയും വ്യാപകമായ ശോഷണത്തിനു കാരണമായിട്ടുണ്ട്.
മൊണുമെന്റ് റ്റു ദി ലബോറട്ടറി മൗസ്
റഷ്യയിലെ സൈബീരിയയിലെ നോവോസിബിർസ്ക് നഗരത്തിലെ ഒരു ശില്പമാണ് മൊണുമെന്റ് റ്റു ദി ലബോറട്ടറി മൗസ്. റഷ്യൻ അക്കാദമി ഓഫ് സയൻസസിന്റെ ഇൻസ്റ്റിറ്റ്യൂട്ട് ഓഫ് സൈറ്റോളജി ആൻഡ് ജനിറ്റിക്‌സിന് മുന്നിലുള്ള ഒരു പാർക്കിലാണ് ഇത് സ്ഥിതിചെയ്യുന്നത്. നഗരം സ്ഥാപിതമായതിന്റെ 120-ാം വാർഷികത്തോടനുബന്ധിച്ച് 2013 ജൂലൈ 1 ന് ഇത് പൂർത്തീകരിച്ചു.
സൈലന്റ്‌വാലി പേക്കാന്തവള
കേരളത്തിൽ പശ്ചിമഘട്ടത്തിൽ സ്ഥിതി ചെയ്യുന്ന സൈലന്റ്‌വാലി ദേശീയോദ്യാനത്തിൽ മാത്രം കാണപെടുന്ന ഒരിനം പേക്കാന്തവള ആണ് സൈലന്റ്‌വാലി പേക്കാന്തവള. (സൈലന്റ് വാലി ചൊറിത്തവള അഥവാ Silent Valley Toad (South Indian Hill Toad).  .) ഐ യു സി എൻ പട്ടികപ്രകാരമുള്ള പരിപാലന സ്ഥിതി വസ്തുതകൾ അപര്യാപ്തമായ സ്പീഷിസുകൾ എന്നാണ്. ഇവ കേരളത്തിലെ തദ്ദേശീയ ഇനം ആണ്.
മൊണുമെന്റ് റ്റു ദി ലബോറട്ടറി മൗസ്
പുതിയ മരുന്നുകൾ വികസിപ്പിക്കുന്നതിനും രോഗങ്ങൾ ഭേദമാക്കുന്നതിനുമുള്ള ജൈവശാസ്ത്രപരവും ശാരീരികവുമായ സംവിധാനങ്ങൾ മനസിലാക്കാൻ ഉപയോഗിക്കുന്ന ജനിതക ഗവേഷണത്തിലെ എലികളുടെ ത്യാഗത്തെ സ്മാരകം സ്മരിക്കുന്നു.
സൈലന്റ്‌വാലി പേക്കാന്തവള
അവലംബം
വർഗ്ഗം:കേരളത്തിലെ തവളകൾ വർഗ്ഗം:പശ്ചിമഘട്ടതദ്ദേശവാസിയായ ജീവികൾ വർഗ്ഗം:ഇന്ത്യയിലെ തവളകൾ
മൊണുമെന്റ് റ്റു ദി ലബോറട്ടറി മൗസ്
വിവരണം
മൂക്കിന്റെ അഗ്രത്തിൽ പിൻസ്-നെസ് ധരിച്ച ചുണ്ടെലിയാണ് ഗ്രാനൈറ്റ് പീഠത്തിൽ ഇരിക്കുന്ന ഈ സ്മാരകം. അതിന്റെ കൈകളിൽ ഡിഎൻ‌എയുടെ ഇരട്ട ഹെലിക്സ് പിടിക്കുകയും നെയ്തെടുക്കുകയും ചെയ്യുന്നതായിട്ടാണ് കാണുന്നത്. വെങ്കല രൂപത്തിന് 70 സെന്റിമീറ്റർ (27½ ”) മാത്രമാണ് ഉയരം, എന്നാൽ പീഠം ഉൾപ്പെടെയുള്ള സ്മാരകത്തിന്റെ ആകെ ഉയരം 2.5 മീറ്റർ (98") ആണ്.
ബാഹ്യ ലിങ്കുകൾ
വർഗ്ഗം:Coordinates on Wikidata വർഗ്ഗം:ശിൽ‌പ്പങ്ങൾ
വി.പി. നായർ
കൊല്ലത്തെ പ്രമുഖ കമ്യൂണിസ്റ്റ് പാർട്ടി നേതാവും ലോക്‌സഭാംഗവും എഴുത്തുകാരനുമായിരുന്നു '''വി.പി. നായർ''' എന്നറിയപ്പെട്ട വേലുപ്പിള്ള പരമേശ്വരൻ നായർ. കൊല്ലം ജില്ലയിലെ ശാസ്താംകോട്ട സ്വദേശിയായിരുന്നു. 1952ൽ കമ്മ്യൂണിസ്റ്റ് പിന്തുണയുള്ള സ്വതന്ത്രനായി ചിറയിൻകീഴ് നിന്നും 1957ൽ കൊല്ലത്തു നിന്നു കമ്മ്യൂണിസ്റ്റ് പാർട്ടി സ്ഥാനാർത്ഥിയായും ലോക്‌സഭാംഗമായി തെരഞ്ഞെടുക്കപ്പെട്ടു. 1957ൽ നിലവിലെ എം..പിയായിരുന്ന എൻ ശ്രീകണ്ഠൻ നായരെയാണ്  തോല്പ്പിച്ചത്. കേരളശബ്ദം വാരിക കൊല്ലത്തു നിന്നും പ്രസിദ്ധീകരണമാരംഭിച്ചത് ഇദ്ദേഹത്തിന്റെ നേതൃത്വത്തിലായിരുന്നു. പിതാവ് ടി കെ വേലുപ്പിള്ള.
അവലംബം
വർഗ്ഗം:ഒന്നാം ലോക്‌സഭയിലെ അംഗങ്ങൾ വർഗ്ഗം:രണ്ടാം ലോക്‌സഭയിലെ അംഗങ്ങൾ വർഗ്ഗം:കേരളത്തിലെ കമ്യൂണിസ്റ്റ് പ്രവർത്തകർ വർഗ്ഗം:അഭിഭാഷകർ
ലോംബെ ആതിൽ
ഒരു വടക്കൻ ഐറിഷ് പ്രസവചികിത്സകനും ഗൈനക്കോളജിസ്റ്റുമായിരുന്നു ലോംബെ ആതിൽ (3 ഡിസംബർ 1827 - 14 സെപ്റ്റംബർ 1910)[. ഫെർമനാഗ് കൗണ്ടിയിലെ മഘെറകുൽമണിയിലെ ആർഡെസിൽ നിന്നുള്ള അദ്ദേഹം ഡബ്ലിനിലെ ട്രിനിറ്റി കോളേജിൽ പഠിച്ചു. 1847-ൽ അയർലണ്ടിലെ റോയൽ കോളേജ് ഓഫ് സർജൻസിൽ നിന്ന് പ്രാക്ടീസ് ചെയ്യാനുള്ള ലൈസൻസ് നേടി. ആ വർഷം അദ്ദേഹം ഫ്ലീറ്റ് സ്ട്രീറ്റിലെ ഒരു ചാരിറ്റബിൾ ഡിസ്പെൻസറിയിൽ സർജനായി. ഡബ്ലിൻ, തുടർന്ന് 1848 മുതൽ 1850 വരെ കിംഗ്സ് കൗണ്ടിയിലെ ഗീഷിൽ ജില്ലയിൽ ഡിസ്പെൻസറി ഡോക്ടറായി. 1851-ൽ റൊട്ടൂണ്ട ഹോസ്പിറ്റലിൽ അസിസ്റ്റന്റ് ഫിസിഷ്യനായി ജോലി ചെയ്യാൻ തുടങ്ങി. 1875 നവംബറിൽ അദ്ദേഹം ആശുപത്രിയുടെ മാസ്റ്ററായി തിരഞ്ഞെടുക്കപ്പെട്ടു. അക്കാലത്ത് രാജ്യത്തെ ഗൈനക്കോളജിയിലെ മുൻനിര വിദഗ്ധനായിരുന്നു. 1888-ൽ ഐറിഷ് കോളേജ് ഓഫ് ഫിസിഷ്യൻസിന്റെ പ്രസിഡന്റായി അദ്ദേഹം തിരഞ്ഞെടുക്കപ്പെട്ടു.
External links
വർഗ്ഗം:1827-ൽ ജനിച്ചവർ വർഗ്ഗം:1910-ൽ മരിച്ചവർ
കേരളസംസ്ഥാന ടെലിവിഷൻ പുരസ്കാരം 2010
വർഗ്ഗം:കേരളസംസ്ഥാന ടെലിവിഷൻ പുരസ്കാരം
സോഫിയ അഷ്റഫ്
ഇന്ത്യൻ റാപ്പറും പാട്ടുകാരിയുമാണ് സോഫിയ അഷ്റഫ് (1987ൽ ജനനം). സോഫിയയുടെ പാട്ടുകൾ വ്യാവസായിക ദുരന്തങ്ങളിലെ മാലിന്യങ്ങൾ നീക്കം ചെയ്യാൻ തയ്യാറാകാത്ത വൻകിട വ്യവസായസ്ഥാപനങ്ങൾക്കെതിരെയാണ്. "ഡോന്റ് വർക്ക് ഫോർ ഡോവ്" (Don't Work for Dow) എന്ന 2008ലെ ആൽബം 1984ലെ ഭോപാൽ ദുരന്തത്തി ന്റെ ഇരകൾക്ക് നഷ്ടപരിഹാരം കൊടുക്കാൻ തയ്യാറാവാതിരുന്ന  ഡോവ് കെമിക്കൽസിനെ വിമർശിച്ചുകൊണ്ടാണ്. കൊഡൈക്കനാലിലെ യൂണിലിവർ കമ്പനിയുടെ തെർമോമീറ്റർ ഫാക്ടറിയിൽ നിന്നുള്ള മെർക്കുറി മലിനീകരണത്തെക്കുറിച്ച് "കൊഡൈക്കനാൽ വോൻട്" ("Kodaikanal Won't") എന്ന സംഗീത വീഡിയോ 2015ൽ പുറത്തിറക്കി.
"ഡോവ് വൈസ് ഭോപ്പാൽ:എ ടോക്സിക് റാപ് ബാറ്റിൽ" (Dow vs. Bhopal: a Toxic Rap Battle) എന്ന ഗാനം 2016 ജൂണിൽ പുറത്തിറക്കി.
ആദ്യകാല ജീവിതം
1987ൽ ചെന്നൈ യിലെ ഒരു യാഥാസ്ഥിതിക മുസ്ലിം കുടുംബത്തിലാണ് സോഫിയ അഷ്റഫ് ജനിച്ചത്. ചെന്നൈയിലെ മുസ്ലിം യുവാക്കളുടെ സംഘടനയുടെ ഭാഗമായി പ്രവർത്തിക്കുകയും ഇസ്ലാമിക് ചരിത്രവും തത്ത്വചിന്തയും പഠിക്കുകയും ചെയ്തു. ചെന്നൈ സ്റ്റെല്ലാ മാരിസ് കോളജിൽ ഗ്രാഫിക് ഡിസൈനിംഗ് പഠിക്കുകയും പാഠ്യേതരപ്രവർത്തനങ്ങളിൽ ആവേശത്തോടെ പങ്കെടുക്കുകയും ചെയ്തു. കോളജിലെ ഒരു ആഘോഷത്തിലാണ് റാപ്പിംഗ് ആരംഭിച്ചത്. ഹിജാബ് ധരിച്ച് സ്വന്തം വരികൾക്കൊത്ത് റാപ്പ് ചെയ്തുകൊണ്ട് അവൾ സെപ്റ്റംബർ 11ലെ ഭീകരാക്രമണത്തിനു ശേഷം മുസ്ലീങ്ങളോടുള്ള മനോഭാവത്തെ ചോദ്യം ചെയ്തു. ഈ സംഭവത്തിന് ശേഷം മാദ്ധ്യമങ്ങളെ സോഫിയയെ ബുർഖാ റാപ്പർ എന്ന് വിശേഷിപ്പിച്ചു. എന്നാൽ അവൾ ഇപ്പോൾ സ്വയം നിരീശ്വരവാദിയെന്ന് വിശേഷിപ്പിക്കുകയും ശരീരത്തിൽ ഒട്ടേറെ ടാറ്റൂകൾ ചെയ്യുകയും ചെയ്തിട്ടുണ്ട്.
തൊഴിൽ
യൂണിലിവറിന്റെ പരസ്യങ്ങൾ കൈകാര്യം ചെയ്യുന്ന ഒഗില്വി&മേത്തർ എന്ന ആഗോള പരസ്യ കമ്പനിയിൽ ക്രിയേറ്റീവ് സൂപ്പർവൈസർ ആയി സോഫിയ ജോലി ചെയ്തിട്ടുണ്ട്. 2015ൽ "കൊഡൈക്കനാൽ വോൻട്" എന്ന പ്രശസ്തമായ ഗാനം നിർമ്മിക്കുന്നതിന് കുറച്ചുമാസങ്ങൾക്ക് ഈ സ്ഥാപനത്തിൽ നിന്ന് രാജിവെച്ചു. സോഫിയ തുടരണമെന്നാണ് സ്ഥാപനത്തിന്റെ ആഗ്രഹിമെങ്കിലും അവർ പുതിയൊരു തൊഴിൽ പന്ഥാവിലേക്ക് നീങ്ങുവാനായി ജോലിവിട്ടു എന്നാണ് ഓ&എം ന്റെ എക്സിക്യൂട്ടീവ് ചെയർമാൻ പിയൂഷ് പാണ്ഡേ പറഞ്ഞത്. 2008ൽ "ഡോൻട് വർക്ക് ഫോർ ഡോവ്"; 2015ൽ "കൊഡൈക്കനാൽ വോൻട്"; 2016ൽ "ഡോവ് വൈസ് ഭോപ്പാൽ:എ ടോക്സിക് റാപ് ബാറ്റിൽ" എന്നിവയാണ് പ്രധാന ഗാനങ്ങൾ. നിക്കി മിനാജി ന്റെ അനകോണ്ട എന്ന ഈണം "കൊഡൈക്കനാൽ വോൻട്" എന്ന ഗാനത്തിന്റെ ബീറ്റ് ആയി ഉപയോഗിച്ചിട്ടുണ്ട്. 2015 സോഫിയ ദീൻ എന്ന ഗാനത്തിനായി ചെന്നൈയിലെ പാട്ടുകാരായ മാളവിക മനോജ്, സപ്ത എന്നിവരുമായി യോജിച്ച് പ്രവർത്തിച്ചു. ഈ ഗാനം സദാചാര പോലീസിംഗിനെതിരെയും വിശ്വാസം തെരഞ്ഞെടുപ്പായിരിക്കണം അടിച്ചേൽപ്പിക്കുന്നതാകരുത് എന്നും പറയാനായി സോഫിയ എഴുതിയതായിരുന്നു. ജബ് തക് ഹെ ജാൻ, മരിയാൻ, എന്നീ ചിത്രങ്ങൾക്ക് വേണ്ടി സംഗീത സംവിധായകൻ ഏ.ആർ.റഹ്മാന്റെ സംഗീത സംവിധാനത്തിൽ പാടിയിട്ടുണ്ട്., ഇനിമൈ ഇപ്പടിത്താൻ എന്ന ചിത്രത്തിൽ സംഗീത സംവിധായകൻ സന്തോഷ്കുമാറിനു വേണ്ടിയും പാടിയിട്ടുണ്ട്.
അവലംബങ്ങൾ
വർഗ്ഗം:1987-ൽ ജനിച്ചവർ വർഗ്ഗം:ഇന്ത്യൻ നിരീശ്വരവാദികൾ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:മദ്രാസ് സർവ്വകലാശാലയിലെ പൂർവ്വ വിദ്യാർത്ഥികൾ